
Delegat 

Tebi 

O Prečista Djevice 

I majko svib Onib, koji su u Čistilištu, 
Matri omnium qui sunt purgatorio" 

(S. Brigida) 

prikazujem ovo djelo, da duhovne plodove 
što će Tvojim zagovorom u dušama mnogih 
dozrijeti, porazdjeliš kao najbolja majka me¬ 
du vjerne duše u čistilištu. 




Majka božja s Isusom i Ivanom 

čitatelju! 

Ima ugodnih i korisnih časova, kad se duša 
sabire, ponizuje i povlači u se, časova tišine i 
počinka, posred možda i uzburkana života. 

Plod je to, najobičnije, tajanstvenog mira na 
podnožju oltara pred Svetohraništem. Kad te 
ljudska oholost želi zgaziti, jedina i najbolja 
utjeha je u šutnji i samoći pred Presvetim. 

O! slatkih li časova, koji jačaju dušu! 

Nakon ovih, provedenih u razmišljanju vječnih 
istina, čovjek se osjeća jači, pripravniji za svaki 
napor i poteškoću u vršenju svojih dužnosti. 
Ustrpljiviji je, ponizniji, vjerniji i osjeća jakost, 
silu i snagu, da zanosno vapi sa sv. Apostolom: 
“Sve mogu u Onomu, koji me jača.” 

U tim časovima, duša se uzdiže i otimlje obma¬ 
nama ovoga svijeta. 

Ona čezne za drugim uzvišenijim životom. 
Njezine se želje i misli usredotočuju u jednoj 
jedinoj točci, naime da otpočine u Bogu, za 



6 


kojim čezne, kao jelen za izvorom bistre vode. 
Bog, vječnost, spas neumrle duše, savršenost, 
odanost volji Božjoj, požrtvovanost, samoprije¬ 
gor, poniznost, posluh, siromaštvo, sloga i lju¬ 
bav, bratska uzajamnost, čista savjest, mir duše, 
neporočan život, sretna smrt - sve su to plodovi 
ozbiljnoga i dubokoga razmišljanja duše, koja 
se povukla u samoću. 

A nije li to pravi cilj našega života, njegova 
svrha i zadaća? Ta nemamo ovdje stalne postoj¬ 
bine već težimo za budućom. 

Čitajući divnu knjižicu “Die Nachfolge Mariens”, 
koju je napisao redovnik Premanstrates u XV. 
vijeku, tako sam se oduševio za nju da sam 
odlučio prevesti ju na hrvatski jezik. 

Istina, da su jedino ljepota i vrijednosti knjižice 
uzrok, te sam možda precjenio svoje sile staviv¬ 
ši ruke na to djelo. Imao sam naime, vruću 
želju, da je i hrvatski narod, koji toliko štuje 
Mariju - čita i njome se okoristi te duševno obo¬ 
gati. 

Dragi mi je Bog pomogao, i Preblažena Djevica 
Marija. - Molim, da čitalac blagohotno oprosti, 
ako opazi, da bi se koji izraz dao zamjeniti dru¬ 
gim boljim i zgodnijim; neka pokrije plaštem 
ljubavi, ljubavi, koja je vez savršenosti. 
Podijelio Bog na zagovor Blažene Djevice 

Marije Njenim štovateljima milost, da budu vri¬ 
jedni naslijedovati svoju nebesku Kraljicu i 
Majku. 

Zagrli mili čitaoče, ovu knjižicu, koja je namije¬ 
njena najprije slavi Svemogućega, zatim blaže¬ 
ne Djevice Marije, a napokon i tvojoj duhovnoj 
koristi, pak se uči od blažene Djevice Marije, 
kako da uzljubiš Gospodina našega Isusa 
Krista. 

Bilo sve na slavu Božju, i blažene Djevice 
Marije! 


U Dubrovniku na dan očišćenja Marijina 2. 
veljače 1942. 

Prevodilac: 

Josef V. Baresenburg 

Molitva prije čitanja. 

Govori, moja učiteljice, jer Tvoj sluga sluša. 

S velikim pouzdanjem dolazim k Tebi, o ljubavi 
vrijedna Majko Marijo, pusti da tvoj glas govori 
mom uhu. 

Ja te ljubim od sveg srca, jer ti si Djevica, Mati 
Sina Božjega, mog Otkupitelja. 

Dolazim k Tebi, da iz Tvojih riječi naučim, da 
razumijem što je mojoj duši korisno. 

Isprosi mi u Duha Svetoga, Tvoga učitelja, koji 
ti je u svetosti pokazao put pravednosti, da nau¬ 
čim što mi Ti sa nasljedovanjem Tvojih kreposti 
i za spas moje duše preporučuješ i savjetuješ. 

Amen. 



9 


Molitva poslije čitanja. 


Zahvaljujem Ti, o Marijo, Ti sjedište vječne 
mudrosti, Ti djevičanska učiteljice kreposti. 

Moli Boga, da mi udijeli svoju milost, da Tebe 
slijedim u svemu, što si me predraga Majko 
poučila. 

O kako se razveselila moja duša kad je razumje¬ 
la Tvoj slatki glas: Slijedi me! 

Tvoji putevi su dobri, i Bogu mili Tvoji koraci. 
Pripravan sam vjerno te nasljedovati, da 
jednom, kao Tvoj vjerni sin i sluga, poslije bla¬ 
žene smrti, dođem k Tebi u nebo. 


Amen. 

Nasljedovanje Marije - izvrsno sredstvo 
za spasenje 

Traži život i naći ćeš ga... Ja sam Mati života, 
jer sam rodila Onog, koji je svima, koji su u 
Adama umrli, podao život. 

Malo ti koristi tjelesni život, on vodi k smrti. 
Traži većma život duše, jer samo jednu imaš, i 
ta je dragocjena, jer je neumrla. 

Život duše je milost Božja i bez nje ona je mrtva 
za vrhunaravni život. 

Slijedi moje kreposti, koje su milost Božja. 

Njih sam po pozdravu Anđela Gabrijela u svoj 
punini posjedovala, u meni su zasađene, jer 
sam Mati Boga Velikoga. 

Istina, da ti je primjer mog ljubljenog Sina 
dostatan da ga nasljeduješ, ali pošto sam Mati 
kršćana, postavljena sam ti kao uzor. 

Ako si, sinko, pripravan nasljedovati me, ne 
sumnjaj u moju pomoć. 

Nitko, tko se ustručava za mnom ići, nek ne 
misli da mi je mio. 

Nikakova molitva mi se ne dopada, koja izlazi 
iz srca u kojem ne stanuje ni jedna od mojih 
kreposti. 

Znaj, da kod Boga sve mogu, jer sjedim najbliže 
prijestolju moga sina u nebu. 

Oni, koji se stave pod moje okrilje, a ne slušaju 
me, nikako mi se ne dopadaju, te neću za njih 
zagovarati pred prijestoljem Božjim. 

Mnogi se varaju, koji misle da su po izmoljenoj 
krunici ili drugim molitvama osigurali moju 
pomoć, i u toj nadi žive, a od mojih kreposti 
neće nijednu da prisvoje. 

Da, ja ne čujem uzdahe onih koji neće da osta¬ 
ve svoj griješni život, i uzalud me zazivaju svi 
oni koji neće da ostave put bezboštva. 

Dijete moje, slijedi svoju Majku! 

Kreposti moga Sina prelijevaju se na meni, kao 
sunčane zrake na kristalu. 

Poslušaj moj glas i ne bježi od zapovijedi svoje 
Majke! 

Tad će preko bogatstva mojih kreposti tvoje 
srce biti puno utjehe, tvoja duša puna radosti i 
ja ću se nazvati tvojom majkom. 

Samo: Slijedi me! 

2. ^op/ov/je 

Poniznost - temelj svetosti 

U onoj istoj mjeri sam uzdignuta nad zvijezde, 
u kojoj sam se najdublje ponizila. 

Upoznala sam da Bog ohole baca s njihovog 
prijestolja, a ponizne podiže. 

Gabrijel me pozdravio sa milosti puna, a ja sam 
se nazvala službenicom Gospodnjom, i tad sam 
postala Majka Isusa Krista. 

Milosti i prednosti, kojima me Bog uzvisio, da 
budem Mati Njegovog Sina, uvijek su me zadr¬ 
žali u najdubljoj poniznosti. 

Znala sam, da sve što sam primila, iz ruke je 
Gospodnje i zato mi zao duh nije mogao škoditi 
s oholosti. 

I što sam se niže ponizavala, bila sam više uzdi¬ 
gnuta. 

Nema veće ludosti, nego se oholiti nečim što 
nije naše. 

Ne polaži velike važnosti što posjeduješ kakve 
odlike, već kako ih upotrebljavaš da Bogu 
budu mile. 

što ti koristi veliko znanje, tjelesna ljepota, izva¬ 
nredne duševne sposobnosti, kad sve to upo¬ 
trebljavaš u zle svrhe? 

Mnogi, kad bi imali darove što ih ti posjeduješ 
mnogo bi ih bolje upotrebili. 

Veliki talenti ne čine te blaženim sami po sebi; 
dapače protivno, ako ih ne upotrebljavaš na 
čast Božju, ili ako ih zakopaš kao zli sluga u 
Evanđelju. 

Ne prezri ni one koji su sa manje dobrih darova 
obdareni, nego ti. 

Čovjek jednostavan, ako je pobožan, dopada se 
i bez velikih sposobnosti Bogu više, i veći je u 
kraljevstvu nebeskom, nego mudraci ovoga svi¬ 
jeta, koji veliku mudrost posjeduju, ali su 
pokvarenog srca, te su naduti zbog svojih spo¬ 
sobnosti. 

Svaki put, kad se spomeneš Božjih dobročinsta- 
va, prezri svaku ispraznost i neurednu ponosi- 
tost. 

Promisli uvijek od koga si primio darove, i da 
ćeš jednom strogi račun dati kako si ih upotrije¬ 
bio. 

Bez poniznosti ne dopadaš se Bogu niti ljudima. 
Pa ni meni se takav ne dopadaš, jer ja ljubim na 
svojim štićenicima sjaj poniznosti. 

Nikada sebi ne utvaraj da si bolji od drugih, jer 
ne znaš da li su možda drugi mnogo dostojniji u 
Božjim očima. 

Promotri samo svoje prestupke i odmah će se 
tvoja oholost smanjiti. 

Ne prezri niti griješnika, kao što ni ja sama nije- 
sam prezrela Petra ni Magdalenu, jer tko zna 
neće li griješnici u nebu na višem mjestu biti i u 
krepostima te preteći? 

Ludost je, kad koji za kojom čašću teži koja ne 
dolazi od Boga, jer time samo ističe svoje samo¬ 
ljublje. 

Sigurno se ne osjećaš sretnim, kad samo za svo¬ 
jim željama težiš i ne možeš sačekati vrijeme, 
kad će te Bog pozvati. 

Beskorisno je, i protivština ćeš imati u svakoj 
časti, koju si na nepošten način postigao. 
Takvom častohlepnom čovjeku predstoji brzi i 
sramotni pad; iako se je sve do svoje smrti nad 
drugima uzdizao, doživjet će strahoviti svršetak. 
Svi oni, koje je on prezirao, nogama će gaziti 
ostatke njegove. 

Nije svako ponizivanje krepost. Više puta je 
samo pretvaranje, kojim se u ništetnoj stvari 
licemjerno ponize, a u svojoj nutrini se uzdižu 
nad sve ostale. 

Zašto se ponosiš, ti, koji danas živiš, a sutra 
tvoje tijelo već crvi rastaču, i u grobu te izjedaju? 
Nitko nije na tebe ni pomišljao prije tvoga dola- 

ska na ovaj svijet, a čim umreš svi će te zabora¬ 
viti, kao da te nikada nije ni bilo. 

Preobrati svoju ispraznost u poniznost, ako 
želiš da budeš gdje sam ja, i gdje me blaženom 
nazivaju svi naraštaji. 

Nasljeduj me! 


3. VPo<j/aA>lje 

čednost - ukras pobožnog čovjeka 

Svakako moraš medu ljudima biti, pak nastoj 
da ih na dobro potičeš. 

Stupiš li u javnost, to nastoj medu ljudima 
čedno se kretati, jer ta krepost ti je veoma 
potrebita. Zato budi pripravan od mene je nau¬ 
čiti. 


Medu ljudima sam se ponašala na takav način, 
da nije bilo nikoga, koji je sa mnom došao u 
doticaj, a da ga nisam u pobožnosti podizala. 
Moje riječi su bile daleko od drzovitosti, raspu- 
štenosti i lakoumnosti. 


Ništa besramnoga nije bilo opaziti u mojim kre¬ 
tnjama, ništa slobodnoga u mojim očima. 

Iz mojih riječi svjetlio se, kao iz zrcala, oblik 
čistoće, slika kreposti. 

Moje tijelo je bilo otisak duše, izraz blaženstva. 

Nitko o meni nije zlo mislio. Viđali su me kad 
sam hodala, molila, jela i radila. 

Tko me god gledao, bio je ushićen i hvalio je 
Boga. 

Moja prekrasna ljepota bila je sama čistoća i 
nedužnost. 

Zato ne izgovaraj ni ti lakoumnih riječi, jer su 
bodež u duši. 

Čuvaj se od izrugivanja. Što koristi smijeh ako 
se njime vrijeđa Bog i uništava dobar glas našeg 
bližnjega? 

Ne bacaj svoj pogled tamo i amo, to čine luđaci, 
te pokazuju svoju lakoumnu ćud. 

Budi ozbiljan u svom ponašanju, kao oni, koji 
su sa dubokim mislima zabavljeni. 

Nikad se ne smij glasno, i sveta pristojnost neka 
odsjeva iz tvog obličja. 

Zle ćeš prije popraviti sa svojim ponašanjem, 
nego sa riječima. 

Kad govoriš, tako upriliči svije riječi da druge 
predobiješ na pobožnost. 

Pokaži se ljubazan sa svakim, tako da budu 
utješeni, i da hvale Oca koji je na nebesima. 
Kada opake sa svojom pojavom poboljšaš, uda 
budi siguran da pristojnost iz tebe proizlazi. - I 
ovdje me nasljeduj. 

Ustrpljivost - hrana blaženstva 

Mnogo protivština sam imala na svijetu, ali 
sam ih s velikom ustrpljivošću podnosila. 

Zar nije moj život i život mog Sina bio pun kri- 
ževa i nevolja? Nijesam li već iz djetinjstva bila u 
nevoljama i mukama? 

Siromaštvo, progonstvo, preziranje, to je bio 
moj svagdanji kruh, što je od Boga na moj stol 
dolazio. 

Boli, a napose smrt moga Sina, pritiskale su me, 
dok se nije duša od tijela odijelila. Ali ustrplji¬ 
vost me nije nikad napustila. 

Ni ti ne možeš bez ustrpljivosti napredovati, jer 
da se postigne vječni život treba mnogo trpjeti. 

I ti si osuđen na trpljenje, kao i sva djeca 
Adamova u ovoj suznoj dolini. 

Ne želi nikakvu iznimku od gorkosti ovoga 
života, kojeg si sa suzama započeo, kojeg sa 
uzdisajima sprovodiš i kojeg ćeš opet ostaviti sa 
suzama i smrtnim znojem, 
što očekuješ ti, koji medu nevoljnim ljudima 
živiš, drugo, nego nevolje? 

Koju plaču tražiš, kad ne trpiš ustrpljivo? 
Nijednu krepost nećeš naći u kojoj se toliko 

možeš vježbati, kao što je strpljivost. Uvjek ćeš 
naći nešto, ili u sebi ili izvan sebe, što će od 
tebe zahtjevati da se vježbaš u ustrpljivosti. 

Ako podnosiš nevolje ovog bijednog života 
srcem punim nestrpljivosti, dušom punom gor- 
kosti, to samo povećavaš svoje trpljenje. 

Nije lako, sine, pripraviti Bogu i meni ugodan 
prizor, kao kad te vidimo u svako doba utješe- 
nog u nevoljama. 

Teško tebi ako nezadovoljstvo uznemiruje tvoj 
duh, i neustrpljivost liši tvoju dušu tolikih 
dobrih djela. 

Pokaži mi kojeg sveca, koji je bez ustrpljivosti u 
raj ušao? 

Moj Sin i ja dali smo im primjer, da sve rado 
podnose. I oni, jer su nas nasljedovali, dospjeli 
su u blaženstvo nebesko. 

Nećeš ništa slađeg nad na svijetu od strpljivosti, 
samo ako je jednom velikodušno prigrliš. 

Sve će biti slatko što pretrpiš iz ljubavi prema 
Bogu. 

Samo jednim časkom ustrpljivosti postizavamo 
vječno blaženstvo. 

Ustrpljivost ti je potrebita, da postaneš dioni¬ 
kom Kristovih obećanja. - 
Zato me nasljeduj! 

5. ^Po<j/<zv/je 

Blagost - jamstvo svetog života 

Nikada nijesam dopustila da srdžba sa mnom 
zavlada. Prema svakome sam bila blaga 
Djevica. 

Kolikogod smo neprijatelja imali u svom životu, 
Isus i ja, sve smo nadvladali blagošću. 

Blagost se sa mnom rodila, i svi moji neprijatelji 
su oćutjeli moju dobrotvomost. 

Nigdje nećeš čitati da sam ja igdje ikoga oštro 
ukorila; pa ni one koji su moga Sina sa octom 
napojili i na križ pribili. 

Moje riječi su uvijek bile blage i moji govori 
ugodni. 

Duh Božji je blag, i zato svakoga čini blagim. 
Koliko uvreda nanose Bogu grešnici! On ipak 
šuti i daje im još k tome dobročinstva, da se nje¬ 
govom dobrotom poprave i obrate. 
Nepravedno nosiš ime kršćanina, ako mrziš 
svoga uvrijeditelja. 

Oštra riječ podbada tvog neprijatelja još više 
protiv tebe, dok krotka i blaga razmekšava nje¬ 
govu srdžbu. 

Zašto se srdiš kad te neugodnosti snalaze? 
Samo još više s time trpiš. Moraš dakle da pro- 
tivštine mimo podnosiš. 

Budi umiljat prema svakome. Ako želiš imati 
mir, ne govori s nikim pun mržnje. 

Nikad se ne pokazuj namrgođen, da ne misle 
ljudi na tvoju odvratnost prema trpljenju, koje ti 
Bog šalje za tvoje dobro. 

Ne daj nikad u svom srcu mjesta srdžbi i mržnji. 
Kad planeš, ne dopusti da tvoje neraspoloženje 
ponizi bilo koga. 

Miran čovjek je sam sebi na utjehu, a drugima 
na korist. 

Nišu ne čini dušu tako mirnom, kao blagost i 
miroljubivost. 

Nepravda je pašnjak blagosti; gorkosti joj služe 
za hranu i probavu. 

Od svih kreposti najviše blagost čini kršćanina 
sličnim Bogu. 

Tvrdoglav, neotesan i svadljiv čovjek poremeti 
mir, kao nevrijeme vodu. 

Blagost zadovoljuje sve; ona i razdor sjedinjuje. 
Blagi čovjek u miru je sa svojim bližnjim, posje¬ 
duje Božje prijateljstvo i prijestolje u nebu. - 
Dakle slijedi me! 

6. W*og/av/je 

Čistoća - Gojiteljica svetosti 

Ja sam Kraljica čistoće. Taj naslov mnogo je 
doprinio mojoj slavi. 

Ja ne bih bila uzdignuta na dostojanstvo majke 
Sina Božjega, da nisam posjedovala izvanrednu 
čistoću i djevičanstvo. 

Da sam morala izgubiti čistoću i djevičanstvo, 
zato što sam imala postati Majkom Božjom, 
odrekla bi se bila te velike časti, samo da saču¬ 
vam djevičanstvo. 

Ti znaš kako čist je bio Josip, moj zaručnik, i 
zato sam njega izabrala, a ne drugog. 

Varaš se, dakle, ako misliš, da mi se možeš 
dopasti, a da ne čuvaš ukras nedužnosti na tije¬ 
lu i duši. 

Odstrani iz svog srca zle misli, kao što bi činio s 
iskrama na odjeći da ne izgori. 

Tko iz svog srca, radi ljubavi prema Bogu, ne 
odstrani odmah zle misli, taj se igra sa zmijom i 
škorpijonom u svojim njedrima. 

Prosudi jednom pravo, je li vrijedno da tvoja 
duša, poradi jednog časovitog neurednog uži¬ 
vanja, vječno u paklu trpi strašne muke? 

Kada u tvojim mislima izbjegavaš neurednost 

kako treba, tada češ zato u nebu zaista zadobiti 
plaću. 

Odvrati dakle svoj pogled od svega što može 
tvojoj čistoći naškoditi, i ne udostoj se išta 
govoriti, čime bi se drugi sablaznili. 

Nečedno oko i besraman jezik odaju dušu, koja 
je zagrezla u blato. 

Uzdržljivost u jelu i pilu, kao i izbjegavanje lije¬ 
nosti, najbolja su sredstva za očuvanje čistoće. 
Izbjegavaj u tom pogledu prigode i pogibli. 
Budi u svako doba bogobojazan u svom srcu, 
te se tako nećeš okaljati nečistoćom. 

Najbolje prijateljice nevinosti jesu: uzdržljivost i 
umjerenost. Bez tih budnih kreposti, pogriješi 
čovjek vrlo lako. 

O kad bi ti znao, sinko, što znači biti sličan 
anđelima, sigurno ti čistoća ne bi bila na teret! 

O da bi mogao predočiti nagradu djevičanstva! 
Što sve ne bi učinio i trudio se da je u potpuno¬ 
sti sačuvaš! 

Ipak se ne pouzdaj previše u svoju jakost, jer i 
veliki su sveci duboko pali. 

Ustraj u molitvi i budi ponizan, jer ćeš se samo 
tako u čistoći uzdržati. 

Čuvaj se, da ni najmanje u tom ne popustiš, jer 
u toj stvari nema ništa, što bi bila malenkost. 

U tim stvarima potrebito je da budeš oprezan, 
da ne izgubiš vječnu nagradu. 

Slijedi me! 


7. 

Milostinja - znatno sredstvo za umno¬ 
žavanje zasluga 

Ljubila sam siromaštvo, i zato sam živjela sa 
svojim Sinom cijeli život u potpunom siromaš¬ 
tvu. 

Milosrđe sam naslijedila od svojih svetih rodi¬ 
telja, koji su prema potrebnima na osobiti način 
bili darežljivi. 

Milosrđe mi je bilo prirođeno. Uvjek sam pazila, 
da siromahe i u svojem siromaštvu potpoma- 
žem. 

Ono što su tri mudraca sa istoka donijeli na 
poklon mom Sinu, to sam odmah razdijelila 
siromasima. 

Ne prezri nikada ni jednog siromaha, jer mnogo 
ima svetaca koji su radije nosili prnje nego li 
grimiz. Nemoj misliti da Bog siromahe prezire, 
što im je podijelio malo zemaljskih dobara. On 
ih tim više ljubi, te ih je prepustio skrbi bogatih. 
Ne obaziri se previše na osobu potrebnog, da li 
je on dobar ih je svojom vlastitom pogreškom 



25 


osiromašio, jer Bog ne gleda kome daješ milo¬ 
stinju, već s kakvim srcem. Iako je prosjak, 
komu darivaš, i zloban, ti ne gubiš zato svoju 
zaslugu, jer milostinju daješ samom Isusu. 

O koliko ćeš biti nagrađen za jedan sami groš, 
za komadić kruha, što si ga podao siromašnom 
Lazaru. 

Molitva je kod Boga moguća, dočim, na vapaj 
siromaha, prokletstvo stiže nemilosrdnika. 

Prava ljubav k bližnjemu ne ćeka da siromah za 
nešto moli. čim opaziš nekoga u nevolji, 
odmah mu priskoči u pomoć. 

Koji moli taj već ne prima badava. 

O blažena ruka koja daje milostinju! Za jednu 
malu sitnicu, mnogo ćeš primiti od Boga. 

Nećeš se u svom životu moći potužiti na osku¬ 
dicu, ako drage volje i sa ljubavlju pomogneš 
kojeg siromaha. 

Nemaš li što da daruješ, to podijeli barem koju 
prijaznu riječ. Ne odbijaj siromaha i ne poveća¬ 
vaj njegovu nevolju, jer Bog će kazniti tvoje 
oštre riječi. 

Jesi li u stanju dati, daj. Nijesi li u stanju, pokaži 
barem saučešće. 

Gdje manjka mogućnost, tu Bogi dobru volju 
nagrađuje. 

Nikome ne reci: “Nemam ništa!” Ljubav k bli¬ 
žnjemu nema sjedište u džepu, već u srcu. 

Ne davaj siromahu samo milostinju, podaj mu 
odmah i koju dobru riječ. Tješi ga u njegovoj 
nevolji, da tako njegovo tijelo i duša prime utjehu. 
Slijedi me! 


8. W*o<j/av/je 

Samoća - izvrsni oslon pobožnosti 

Nitko ne čuva svoju dušu kako treba, ako se 
ne zna češće od svjetske buke povući. 

Samoća je izvrsno sredstvo, u kojoj Bog duši 
govori i duh Božji se sjedinjuje s njom. 

Nigdje nijesam takovu slast oćutjela, kao u 
samoći. 

Imala sam tri godine, kad su me roditelji iz svi¬ 
jeta poveli u hram, gdje sam povučeno živjela u 
tišini moje sobice. 

Moj duh je bio uvijek kod Boga, naročito kad 
sam se nalazila u samoći, daleko od ljudi. 

U samoći sam bila kad me je Anđeo pozdravio, 
i kad postadoh Majkom Božjom. 

Sinko, da samo jedan put osjetiš utjehu samoće, 
ne bi tako često tražio društvo ljudi. 

Kad bi u samoći jednom o nebeskim stvarima 

razmišljao, ne bi tako rado išao naokolo po uli¬ 
cama. 

Koliko se nepotrebnih riječi govori, koliko 
nekorisnih, dapače, štetnih ogovaranja i neure¬ 
dnih stvari se čini u društvu drugih! 

Koliko puta u takvim slučajevima vide drugi 
tvoje pogreške, i tako gubiš svoj dobar glas, 
kojeg si imao, dok si još u skrovitom živio. 
Koliko puta nešto izlaneš, što ti je kasnije žao, i 
kako često napunjaš svoju dušu sa ništetnim 
stvarima, koje ti mnogo muke zadaju, dok ih 
opet iščupaš. 

Ništa te od toga u samoći neće smetati, ako se 
samo nastojiš sabrati. 

Glas Božji se ne čuje u svjetskoj halabuci, i šum 
svijeta ne dopušta duši da se napuni nebeskim 
dobrima. 

Povučeš li se poslije dovršenih poslova u sebe, 
mnogo ćeš jasnije uvidjeti sve ono u čemu si se 
prije varao. 

O koliko puta bi zidine svoje ćelije blagosli¬ 
vljao, koje su te sačuvale od pogibelji svijeta, 
kad bi ljubio svetu samoću. 

Zato se nauči povući od svijeta i ljudi, te ozbilj¬ 
no promišljaj o napretku svoje duše. 

Kad si se povukao od buke svjetske, dosta ćeš 
vremena naći da sa samim sobom razgovaraš. 

Tada ćeš biti sa svojim težnjama na čistu, kad si 
najprije u svojoj sobi o njima s Bogom 
raspravljao. 

Ne možeš li uvijek biti povučen, to se što više 
druži sa dobrim i pobožnim dušama. I to je 
jedna vrst samoće, jer takvih duša ima malo, i 
duh nije rastresen stvarima koje ga se ne tiču. 

Ne budi prijatelj s onim ljudima koji su bezbo- 
žni i ne žive po Božjim Zapovjedima. 

Slijedi me! 


9. VPog/avlje 

Dobra nakana - za naša djela izvrsno 
oružje 


Nakana je, sinko, obličje duše. 

Kakova li je nakana, takova ti je duša u Božjim 


očima. 


Proizlaze li tvoja djela iz dobre nakane, to se 
pokazuje obličje tvoje duše lijepo; proizlaze li iz 
zle nakane, to će izgledati i obličje ružno i vrije¬ 
dno prezira. 

Nakana je dobra, ako se nešto čini obzirom na 
Boga; zla, ako se čini iz ispraznosti ili vremenite 
koristi. 


Sve što sam radila, mislila ili govorila, sve sam 

upravljala na slavu Božju, i zato sam puna 
zasluga došla u nebo. 

Od prvog časka mojeg života, sve sam prinosila 
Bogu, tako da je počasti primao kroz cijeli moj 
život. 

Zašto se toliko brineš za dobitkom zemaljskih 
stvari, a za neprolazne, nebeske, toliko si 
nemaran? 

Tamo češ uživati sve dobro, što si ga ovdje na 
zemlji učinio, jer će svako dobro djelo primiti 
svoju nagradu. 

Ako samo na dopadnost ljudi i na njihovu ispra¬ 
znu hvalu gledaš, gubiš sve zasluge, i radiš uza¬ 
lud. 

Ništa nema luđeg, nego željeti ljudsku hvalu, 
koja za kratko vrijeme nestane ili se obrati u 
prezir. 

Sinko, ti si za uzvišenije stvari rođen! Uzdrži se i 
doprinesi sve radi Boga, pa i najmanje. 

Mala djela postaju velika, ako ih činiš sa 
dobrom nakanom. 

Vječnu ćeš plaću primiti od Boga, za zasluge, 
pa bile one i najmanje, kao što je podignuti 
slamku sa zemlje, za Njegovu ljubav. 

Što se poduzima sa zlom nakanom svršava zlo. 
Ne možeš nikada sa dobrom nakanom zlo djelo 

k svrsi privesti, ali možeš sa zlom nakanom 
dobro djelo uništiti. 

Zato u svako doba i u svemu, imaj Boga pred 
očima i - Slijedi me! 

10. VPog/a v/je 

Posluh - ispunjavanje savršenstva 

Sinko, ja sam od Boga postavljena za uzor u 
poslušnosti svima onima koji me ljube. 

Nije u meni bilo vlastite volje, stoga sam bila 
sigurna i mimoišla sve pogibelji, jer sam se 
zakonu i zapovjedima Božjim savršeno pokora¬ 
vala. 

Sin Božji bio mi je, kao svojoj Majci, u svemu 
podložan, ali sam i ja sa svoje strane u svemu 
ispunila Njegovu volju, koju mi je Njegova 
Providnost odredila. 

Bila sam poslušna svojim roditeljima, svojem 
djevičanskom zaručniku, s kojim sam bez opi¬ 
ranja i bez mrmljanja pošla u Betlehem, u 
Egipat i u Nazaret. 

Nema većeg sredstva, da se ukroti oholost, od 
poniznog i brzog posluha. 

Oholi slijedi samo svoju volju; ponizni, napro¬ 
tiv, napušta u svemu svoju volju. 

Ne izbjegavaj naredbe svojih pretpostavljenih ni 
u najmanjoj stvari, jer znaš da Bog preko njih 
govori. 

Ne istražuj, sinko, zašto je ovo ili ono baš tebi, a 
ne drugome, naređeno; znaj, da se tu kuša tvoj 
posluh, a ne drugoga. 

Ne gledaj poteškoće što proizlaze iz zapovijedi, 
već misli na zasluge, koje duša pripravlja u 
savršenom posluhu. 

Tužiti se, izgovarati se, izbjegavati vršenje zapo¬ 
vijedi odaje opaku narav koja bi htjela sama po 
svojim vlastitim željama upravljati. 

Nemoj govoriti: moji pretpostavljeni su ljudi 
kao i ja, i oni imaju svojih pogrešaka. To te ne 
opravdava, jer ti oni zapovjedaju u ime Božje. 
Zar nije istina da ti samo zato paziš na pogreške 
svojih poglavara, jer ti ne povlađuju ono što bi 
ti želio? Da ti po tvojoj neurednoj dopadnosti 
želju ispune, sigurno bi ti njihove oštre i kad¬ 
god osorne zapovijedi ispričao, i još k tome 
pohvalio. 

Oni, kao i ti, naći ćete svog suca, ali oštrije će se 
tebi suditi ako njihove zapovijedi ne slušaš. 

Ako slušaš na silu i preko volje sličiš Simonu, 
koji je križ moga Sina samo prisilno i protiv 
svoje volje nosio. 

Ako se naučiš brzo i veselo poslušati, u tom ćeš 

izvanrednu slast okusiti i danu suda velikim 
ufanjem u susret poći. 

Tko svoje pretpostavljene u svemu sluša, taj 
neće pogriješiti. 

Pokaži se da spremnije slušaš u stvarima koje 
su protivne tvojoj naravi, nego u onima koje su 
ti po volji. Na taj način postići ćeš mrtvenje svog 
srca i pokazati veliku ljubav prema križevima. 
Ako hoćeš biti savršeno poslušan, ne čini samo 
ono što Bog izričito naređuje, nego i ono što 
mu se dopada. 

O kako je oduran grijeh neposluha! On je zba¬ 
cio s neba anđele, a ljude istjerao iz zemaljskog 
raja. 

Ima li što više od poslušnosti 7 U zaslugama je 
najplodnija, drži čovjeka blizu Boga, i na sigur¬ 
nom je putu u nebo. 

Sinko, ljubi ovu krepost više od svega blaga 
ovoga svijeta, jer ti pripravlja bogatstvo vječnog 
života. 

Slijedi me! 

//. W\)^/av/je 

Dobra molitva - upravljač znatne kreposti 


Najveće 


radosti našla 


sam u molitvi. 


Ona je bila zabava mog života. Nijesam je ni u 
jednom momentu zapustila, već sam se u svako 
doba vježbala u molitvi. 

Molila sam kao malena, molila u hramu; ukra¬ 
tko moliti nisam nikad prestajala. 

Nijesam uvijek usnama micala, ali sam u svako 
doba razmatrala o tajnama Božjim. 

Zato i jest sada moja molitva u nebu tako 
moćna, jer sam u danima mojega života molitvu 
uvijek ljubila, pa i u vrijeme ručnoga rada. 

Kad netko moli, onda on razgovara s Bogom, a 
kad netko razmatra o stvarima Božjim, onda s 
njim govori Bog kao najbolji prijatelj. 

Nije nužno da uvijek usnama moliš, ali je neo¬ 
phodno potrebno da u svako doba u svom srcu 
misliš na dobre stvari. 


Gledaj oprezno na ono što kažeš Bogu, i pro¬ 
motri ozbiljno ono što ti On kaže. 

Ne idi na molitvu bez priprave i ne započinji 
molitvu prije nego si odstranio iz duše sve ono 
što te može ometati dok budeš u razgovoru s 
Bogom. 

Poniznost, pouzdanje, te dobar život najbolje 
su stepenice, da se u molitvi dignemo k Bogu. 
Nedostojno je moliti se Bogu Ocu, a opako 
živjeti, jer kakav si u nutrini, tako će ti biti i 
molitva uslišana. 

Kad Boga moliš za nešto, prepusti se Njegovoj 
volji i ne traži drugo da ti da, već samo ono što 
je za spas tvoje duše. Ono što ti je dozvoljeno 
tražiti, što smiješ željeti. 

Ne govori nikada: redovnici i redovnice mogu 
moliti, i dok rade, ali čovjek u svijetu, opterećen 
poslovima, ne može moliti dok je u njima zaba¬ 
vljen, a niti ih može ostaviti i povući se u samo¬ 
ću na molitvu. 

Tko ne moli ne prima. Pošto su ti uvijek potre¬ 
bite milosti, zato moraš bez prestanka i moliti. 
Kada u svemu što radiš imaš dobru nakanu, 
kada vazda imaš Boga pred očima, obavljaš 
dobru molitvu. 

Pobožni i pobudni razgovori već su hvala Bogu 
i vrlo dobra molitva. 

Sve molitve su Bogu mrske, ako čustvo molite- 
lja nije kod Njega. 

Rastrešena molitva beskorisna je, i ne mili se Bogu. 
Zato, radije, propusti sve, nego molitvu; ona će 
ti biti od velike koristi. 

Slijedi me i u tom! 

12 . 

Nastojanje za izvanjskim mirom - ljeko¬ 
viti prirast ljubavi 

Ni s kim se nisam prepirala i svađala. 

Ne samo da sam pomirila one koji su bili u 
svađi nego sam uviek nastojala da nitko drugog 
ne bi riječima vrijeđao ili se s kime posvadio. 
Ljubila sam mir i s onima sam u miru živjela, 
koji nijesu bili ljubitelji mira. 

Sa svima, koji su Boga služili, živjela sam u 
slozi. I s onima, koji su bili svadljivi, nijesam 
oštro postupala, već sam bila blaga prema 
njima, da ih popravim. 

Radije sam se uklanjala, nego da se ljubav pore¬ 
meti. 

Pametan ljubi mir, luđak svađu. 

Tko u sebi ne posjeduje mir traži kavgu, i pre- 
pire se za najmanju sirnicu. 

Kako on sam nema mira, jer sa svojim strastima 
uvijek ranije, tako ne da ni drugima mira, jer je 
nenavidan nad mirnoćom njihovog srca. 
Izbjegavaj svako mjesto gdje ne stanuje mir, i 
ljude koji posjeduju duh razdora. 

Živi sa svima u miru; ne licemjerno, već u svetoj 
ljubavi. 

Izbjegavaj huškače, jer su oni vražji poslanici, te 
samo razdor i mržnju siju. 

Oni, koji druge pred tobom kleveću, znadu isto 
tako govoriti zlo o tebi pred drugima. 

Sinko, budi uvjeren da kao što nemaju ljubavi 
prema drugima, tako isto neće je imati ni prema 
tebi. 

Oni bi htjeli samo ćuti što ti misliš o drugima, 
da onda odmah izbrbljaju, i ti radi njih dolaziš u 
nepriliku. 

Vidjet ćeš, kako ćeš se smutiti, ako svim njiho¬ 
vim laskanjima vjeruješ; nedvojbeno izgubit ćeš 
svoj mir, kad od svojih susjeda želiš saznati 
novosti, koje te se ne tiču. 

Mir s pravednima najveći je mir srca, jer se oni 
međusobno u kreposti podižu; složiti se napro¬ 
tiv s bezbožnima prava je nesreća, jer se isti 
međusobno uništuju. 

Povezuju se u svetom miru međusobno svi, koji 
Bogu vjerno služe i teže za pravom pobožnošću. 
Nevina duša i pobožno srce ne znaju što je 
svađa i kavga. 

Naduti i oholi, naprotiv, rado se svađaju i brzo 
postaju neprijatelji oni koji ljube zemaljsko. 

Ne prepiri se s višima od sebe, da te ne bi 
osramotili; ne rjećkaj se s nižima, jer će ti doni¬ 
jeti prezir. 

Nastoj zavađene pomiriti, kako je činio sv. 
Norbert. Ako neče da te poslušaju, idi od njih, 
jer je bolje da si sam, nego s onima, koji se 
svađaju. 

Možda si čitao što je Eremodus, Premonstrates i 
biskup iz Raceburga učinio: on nije prestao 
propovijedati, dok nije dva neprijatelja međuso¬ 
bno pomirio. 

Pa i o tom si čuo možda već pričati, da je 
Gertruda iz Tiringije, redovnica iz reda meni 
posvećenog, pripitomila jednog divljeg lava, da 
tim primjerom neke zavađene pomiri. 

Od svih stvari najprije uredi svoja nagnuća, tada 
možeš i kod drugih poraditi za mir i pomirenje. 
Radije žrtvuj nešto od svoga, nego da dođeš u 
zavadu s tvojim bližnjim. Radije se skloni, nego 
da u društvu zametneš svađu. Popusti od svojih 
mijenja i odobri mišljenje drugih, ako predviđaš 
da se tim ne krši slava Božja. Nastoj ovaj zakon 
ljubavi ispuniti i ti ćeš dokučiti u nebu onoga 
koji je Bog mira. 

Slijedi me! 

13. 'Poglavlje 

Iskrenost - izvanredno sredstvo da 
osladimo život 

Sinko, prezri varavost i dvoličnost, i prisvoji 
svetu iskrenost. 

Nikad nijesam prema ljudima imala dvolično 
srce, nego sam imala samo jedno jedino i to je 
bilo puno ljubavi i iskrenosti. 

Nitko se nije usudio sumnjati u moje riječi, jer 
su znali da sam govorila ono što sam mislila. 

Pa jer sam bila Majka Isusova, koji je sam Istina, 
progonila sam neiskrenost. 

Kako sam u svako doba hvalila dobro, tako sam 
jednako protuslovila zlim djelima. 

Budi iskren sa svojim bratom, i ne varaj ga. 

Ne budi kao svijet, koji obično i bez prestanka 
traži da koga nadmudri. 

Najviše se vida u svijetu ljude koji stoje na vara¬ 
vim nogama. 

Nazivlju se vjernim prijateljem i najporaznijim 
slugom, a većinom lažu, i traže da druge preva¬ 
re i da im naškode. 

Časti ovoga svijeta varava su stupica, kojom 
čovjek hoće, na okrutan način, sebi pribaviti 
hvalu. 

Na isti način, kao što se ribe s udicom i ptice sa 
zviždanjem love, tako isto nerazumni i lakovjer¬ 
ni sa varkom. 

Sve što govoriš mora se slagati s tvojim srcem; 
zato u svojoj jednostavnosti srca razgovaraj s 
bližnjim. 

Što ti koristi ako si u vanjštini poput goluba, a u 
srcu sličan zmiji. 

Srce i usta moraju se uvijek slagati. Pa i tvoje 
sažaljenje, spram drugima u njihovoj nevolji, 
nek ne bude licemjerno. 

Želiš li svom bližnjemu što dobro, to mu želi od 
sveg srca, jer samo tako ispunjavaš zakon ljubavi. 
Zato mora da je mudrost sjedinjena iskrenošču, 
da se ne izrodi u kakvu preveliku povjerljivost, 
koja ima u svojoj pratnji prezir, i donosi 
pomanjkanje ozbiljnosti. 

Nije nužno da svakom čovjeku tajnu svoga srca 
otkriješ; to bi bila velika ludost i prouzročila bi 
veliku štetu, ali sa svima možeš biti iskren, 
što se ne smije reći, to prešuti, ali što držiš sho- 
dnim, to otkrij i reci po istini. 

Kako Bog mrzi licemjerce, koji su iznutra jedno 
a izvana drugo, tako isto su mu ogavni laskavci, 
koji jedno u srcu misle, a drugo ustima izgova¬ 
raju. 

Moji službenici daleko su od svake dvoličnosti. 

Neka se ni jedan ne smatra mojim ljubimcem, 
koji nije iskren sa svima. 

Bolje je da te poradi jednostavnosti srca ismje- 
hivaju, nego da te hvale radi domišljatosti koja 
je od ovoga svijeta. 

Prava prostodušnost srca jest miroljubiva i ne 
prouzročuje nikada razdor; svadljiva usta, 
naprotiv, prouzroče veliko nezadovoljstvo. 
Jednostavan i pravedan čovjek uviek je mio. 
Prevrtljiv, naprotiv, neće se dugo održati; 
naskoro će sam u jamu pasti i bit će svima 
mrzak. 

Zato neka bude daleko od tebe svaka varka i 
neprestano se vježbaj u kršćanskoj iskrenosti. 
Slijedi me! 


lit. VPog/cvulpe 

Siromaštvo duhom - izvanredno 
pomagalo za dušu 

Sinko, da sam posjedovala sve blago svijeta, 
nikada se ne bi dala zavesti, da privežem svoje 
srce u za nj. 

Siromaštvo je bilo mojoj duši najveća utjeha i u 
mojoj skromnoj kolibi našla sam više mira nego 
da sam imala najraskošniju kraljevsku palaču. 

Istina, ja sam bila od kraljevske obitelji 
Davidove, koja je tokom vremena sasvim osiro¬ 
mašila. 

Darove triju kraljeva razdjelila sam medu siro¬ 
mahe. 

Meni se više sviđao siromašan život, nego život 
u izobilju. 

Promotri moju kućicu u Loretu i opazit ćeš 
kako sam bila daleko od svih svjetskih raskoši. 
Moja je duša tražila samo vječno bogatsvo, a za 
zemaljsko nije se brinula. 

Tko je siromašan duhom, zadovljava se posje¬ 
dovanjem Boga, i u Njegovoj ljubavi nalazi 
svoje bogatstvo. 

Onaj, koji traži da postane bogat i hlepi za 
zemaljskim dobrima, zasljepljen je, i nema u 
njemu ćudoređa. 

Onaj koji želi sakupiti mnogo svjetskih dobara, 
najmanje misli na Boga i spas svoje duše. 
Lakoumnost oduzima potpuno ljudima pamet. 
To je teška muka za dušu; oduzimlje joj svako 
raspoloženje za dobro i prigušuje glas Božji. 
Nikada se nećeš osjećati slobodnijim u službi 
Božjoj, kao onda kada si siromašan duhom, 
što ti koristi zlato i srebro, kad ti prouzroči toliko 
bezkonačnih briga, i konačno ti nebo oduzimlje? 

Narav je sa malim zadovoljna. Zašto toliko hle- 
piš za dragocjenim i suvišnim stvarima, kad ti je 
dostatno i ono što je nužno? 

Malo je onih koji svoje srce ne privezuju za 
bogatstvo, ali je mnogo takvih koji radi zloupo¬ 
trebe svojih dobara propadaju u vječnim muka¬ 
ma. 

Sve što od Boga imaš, upotrebi u dobru svrhu, 
jer ćeš morati račun položiti i za najzadnji nov¬ 
čić, kako si ga upotrebio. 

Mora da ti bude svejedno da li si bogat ili siro¬ 
mah, jer nećeš ništa sobom ponijeti, nego samo 
ono što si u životu činio, bilo dobro ili zlo. 

Sv. Norbert je svoje samostane nazivao kućom 
siromaštva, jer u njima se ne nalazi bogatstvo, 
već samo vježbanje u pobožnosti. 

Postojanje u kreposti pravo je bogatstvo, jer 
samo ona drži dušu u pobožnosti. 

Mirna narav i čista savjest neprocjenjivo su 
blago za vječnost. Ako je želiš postići, ostani u 
siromaštvu duhom - i 
Slijedi me! 

15. Vftcgla v/je 

Upotreba milosti Božjih - sigurno 
sredstvo našeg spasenja 

Sve milosti, koje mi je Bog udijelio, s radošću 
sam ih primila, dobro ih upotrijebila i namijeni¬ 
la za spas svoje duše. 

Anđeo me je pozdravio “milosti puna", i zaista, 
živjeti po tim milostima, bila je moja jedina 
misao. 

Cijelo Presveto Trojstvo ukrasilo me je bezbroj¬ 
nim milostima, smatrajući me Otac svojom 
Kćerkom, Sin svojom Majkom, Duh Sveti svo¬ 
jom Zaručnicom. 

Nikada se nijesam opirala kojem božanskom 
nadahnuću, već sam uvijek činila ono na što me 
milost potakla. 

Radi vjernog sudjelovanja s milostima, uvijek 
sam sve veće milosti primala, i tako sam rasla u 
zaslugama, od časa svog bezgriješnog Začeća, 
sve do svoje blažene smrti. 

Sinko, nikada ti neće nestajati milosti, samo 
možda ti na njih nećeš uvijek odgovarati. 
Spomeni mi samo jedan tren, da Bog nije tvom 
srcu govorio, pa i onda. kad si se milostima opi¬ 
rao. 

Kad čitaš duhovne knjige, kad se zadubiš u 

razmatranje, kad prisustvuješ propovjedi, kad 
slušaš sv. misu, kad moliš, kad gledaš stvorenja, 
reci mi, koliko li dobivaš tu milost 7 
Zaista, ako budeš proklet, nećeš moći za to 
Boga kriviti, nego svoju zlu volju, koja se je 
protivila milostima. Paće, i unutarnje, nadna¬ 
ravne milosti, upotrebljavaš kao vanjske i 
naravne. 

Imaš pet sjetila i dopuštaš im ono što nije 
dozvoljeno; imaš zdravlje i uništuješ ga neure¬ 
dnim životom, imaš lijepi stas i oholiš se njime, 
imaš jakosti i sposobnosti i sve rasipaš u bezvri¬ 
jednost, imaš vremena i trošiš ga u besposlici, 
posjeduješ imanje i trošiš ga u razvratnosti. 
Istina, nazivaš me Majkom Božje milosti, ali 
malo nastojiš, da se milostima okoristiš. 

Onaj ne zaslužuje milost koji ne sluša njihov 
poziv. 

Strahoviti strah će te na smrtnoj postelji obuzeti 
radi slabo upotrebljenih milosti; drhtat ćeš na 
sudu, kad ti se predoči broj istih, koje si drzovi¬ 
to prezreo. 

Koliki bi se bili obratili, da su primili milosti, što 
si ih ti imao. 

Upotrebi u buduće bolje milosti, da ne bi doži¬ 
vio strahoviti svršetak. 

S jednim jedinim stupanjem Božanske milosti 

možeš nadvladati djelo kraljevstvo sotone. 

Pošto ne znaš, od koje milosti ovisi tvoj vječni 
spas, vodi računa o svima, da baš one potrebite 
ne izgubiš. 

Milost Božja velika je obrana duše, kad je napa¬ 
stovana; bude li s milostima napast nadvladana, 
slijedi pobjedu sigurna slava. 

Ako me budeš zazivao, i pokažeš se vrijednim 
podjeljenih ti milosti, neću prestati moliti za 
tebe kod svog božanskog Sina. 

Slijedi me! 


16 . VPoff/cvulje 

Odvratnost od grijeha - moćno 
poticalo k dobru 

Čista ostadoh od grijeha i nijedna ljaga nije me 
zamrljala, jer po milosti Božjoj ostadoh čista od 
istočnog grijeha. 

Nije se dolikovalo da na meni bude i najmanja 
pogreška, jer me Bog učinio stanom milosti. 
Znala sam što znači uvrijediti predobrog Boga, 
s toga sam samo ono radila što je bilo pravo i 
sveto Njegovim očima. 

Možda ti nije poznato zašto se zovem Utočište 
grešnika; misliš zato što uvijek za njih molim, 
da se ne izgube, ako i ne misle da se obrate? 

Varaš se sinko, jer ne zalažem svoje molitve za 
one koji izbjegavaju pravo obraćenje. 

Neće svima koji govore: Gospođo, Gospođo, biti 
udijeljena moja milost, nego samo onome koji 
ima pravu volju da čini pokoru. 

Zato napose molim da moji štićenici izbjegavaju 
grijeh, da u nj ne upadnu. 

Spoznati grijeh, kao veliko zlo, prvi je korak da 
ga se zamrzi, što bi morao svaki čovjek dobro 
znati. 

Tko bi vjerovao da se čovjek može usuditi Boga 
vrijeđati i grijesima ga prezirati’ 

Kad bi se moglo Boga uništiti, grijeh bi Ga uni¬ 
štio, jer je, kao najveće zlo, Njemu, kao najve¬ 
ćem Dobru, protivan. 

Promotri rane i smrt moga Sina, i strahote grije¬ 
ha bit će ti u nekom smislu očite. 

Što ti drugo preostaje, iza smrtnog grijeha, nego 
mrtva duša, nečista savjest i beskonačne pakle¬ 
ne muke, ako u istom umreš. 

Treba da izbjegavaš i najmanje grijehe, jer te 
neopaženo vode do teških. 

Koliko bi ih manje gorilo u paklu, da su se bolje 
čuvali lakoga grijeha! 

Više moraš bježati i od najmanjeg svojevoljnog 
grijeha, nego li od zmijinog otrova. 

Budeš li napastovan, to promisli, kako je veliko 
zlo grijeh i što isti za sobom vuče, i stalno moli 
Boga za Njegovu zaštitu. 

Približava li ti se, sinko, koja napast, uteći se 
odmah pod moje okrilje. 

Ja sam spremna pomoći ti i pomoć Božju ti pri¬ 
skrbiti, da tvoja duša ne pretrpi nikakvu štetu i 
ne padne u zamku grijeha. 

Izbjegavaj svakoga koji te želi zavesti na grijeh, 
jer taj je tvoj najljući neprijatelj. 

Odluči se radije umrijeti, nego tvog dobrog 
Boga, pa i u najmanjoj stvari, htjeti uvrijediti. 
Slijedi me! 


17. ^og/avlje 
Vjera - najjača utvrda ljudi 

Štogod sam radila, sve se temeljilo na vjeri, jer 
sam uvijek po njoj živjela. 

Moja je vjera počivala u Bogu i Njegovim riječi¬ 
ma, i nitko me nije mogao od nje odvratiti. 
Nikada nisam sumnjala o vjeri. Ako pročitaš 
moj život, naći ćeš da me je vjera svagdje prati¬ 
la; pa i pod Križem me vjera nije zapustila. 

Zato sam zaslužila naziv Majka vjere, jer sam 
početnika vjere rodila. 



48 


Tko se čvrsto drži riječi Božje, taj ne sumnja o 
vjeri. 

Ne pazi što ti može sinuti u glavu protiv vjere-, 
znaj, da tvoj razum ne shvaća niti malenkosti 
ovoga svijeta. 

Razum, što se tiče vjere, mora pristati na riječ 
Božju. 

Mnoge je istraživanje u vjerskim pitanjima zave- 
lo u bludnju i odalečilo ih od vjerskih istina. 
Nijesi lakouman, ako nešto vjeruješ, što ne 
shvaćaš, jer i u naravnim stvarima mnogo toga 
ne razumiješ, pa, ipak, riječi drugih držiš za isti¬ 
nite. 

Božanisko i nebesko premašuje ljudski razum. 
Tajne Božje ne bi bile tako visoke, kada bi ih 
ljudski razum mogao shvatiti. Nije li tako? 
Ponizno srce ne razlaže o tajnama svete vjere, 
već jednostavno vjeruje. 

Kao što se Boga ne može prevariti, jer je sve¬ 
znajući; tako ni istine, koje nam On očituje, ne 
mogu nikoga prevariti, jer su neizmjerno istini¬ 
te. 

Ne druži se s onim, koji sumnja ili krivo govori 
ovjeri. 

Izbjegavaj krive naučitelje, jer oni su djeca soto¬ 
ne i zao duh govori iz njih. 

Oni su podanici i robovi svojih strasti, i svojim 
lukavstvom zavode slabe u vjeri. 

Drži se dobro u vjeri, kao sv. Norbert, u kojem 
je ta krepost na osobit način bila jaka, kojom je 
sve protivštine nadvladao i krivovjerstva uni¬ 
štio. 

Budeš li jak u vjeri, ništa ti neće škoditi; želiš li 
se oduprijeti đavlu, naći ćeš glavni oslon u vjeri. 
Poniznost duše, koja iskreno vjeruje, brzo 
natjera đavla u bijeg, i pobožno, jednostavno 
srce, svladava zasjede. 

Ne raspravljaj sa napasnikom, ako te napastuje 
u vjeri, već se čvrsto drži riječi Božje, želiš li da 
ne padneš. 

Jedan jedini članak vjere, u kojeg se tvrdo vje¬ 
ruje, dovoljan je da se i najveći griješnik obrati, i 
da pravednik ustraje u pobožnosti. 

Tko vjeruje u Božju prisutnost, neće ništa poči¬ 
niti što bi Njegovo oko vrijeđalo. 

Tko drži da je Bog neizmjerno pravedan, mora 
izbjegavati i najmanji grijeh. 

Tko vjeruje u Božje milosrđe i dobrotu, taj neće 
zdvajati, kao i onaj, koji vjeruje da Bog sve zna, 
neće nikada zlo misliti. 

Gdjegod vidiš da se čini zlo, budi siguran da tu 
nedostaje prave vjere. 

Zato moli da se tvoja vjera ne umanji. I kad u 

nevoljama uzdišeš, nastoj da ne budeš malovje- 
ran, da ne strepiš, nego tvrdo vjeruj, da pobjediš. 
Slijedi me! 


18 . ^Pog/av/je 

Pouzdanje - slatka okrepa u nevoljama 

K. o što se nisam nikada od vjere udaljila, tako 
nisam ni u ufanju popustila. 

Veći dio mojega života provela sam u uzdisaji¬ 
ma i suzama, i moji dani bili su puni žalosti i 
gorčine. 

Istina, iskusila sam veliku radost u životu Sina, 
ali, zbog Njegove teške muke, bila sam veoma 
potištena. 

Gledala sam ga uvijek u Njegovim mukama i 
bolima, i konačno vidjeh svog ljubljenog Sina 
gdje se zapušten bori sa smrću i umire. 

Ali me ufanje nije ni za čas ostavilo, da će to sve 
jednom svršiti, da će uskrsnuti, da ćemo se zaje¬ 
dno naći u vječnoj slavi. 

Ufanje je uvijek podržavalo moju dušu, i usred 
najvećih nevolja, ispunjaše je najvećom slašću. 
Tko se u Boga ne ufa. jadan je i klone poput 
cvijeta na sunčanoj žegi. 

Tko se, naprotiv, ufa u dobroga Boga, da će sve 
krenuti na bolje, taj će i bez tuđe utjehe biti utješen. 

Kršćanin se nada da će od Boga primiti sva 
dobra poslije ovog života, stoga u ovom životu 
trpi svaku nesreću i nevolju. 

Bog je vjeran u svojim obećanjima, i daje nam u 
nebu više nego možemo očekivati. 

Sve nevolje skupa ne mogu te uznemiriti, ako 
se ufaš u nebesku radost, do koje možeš doći 
jedino putem trpljenja. 

Sigurno si iskusio, kako je ludo pouzdati se u 
čovjeka, jer, ili ne ispuni ono što je obećao, ili 
obećanje zaboravi. 

I ako si mnogo sagriješio, isto se ufaj, jer je Bog 
milosrdan, samo ako se tvoje ufanje temelji na 
pravoj pokori. 

Tko se ne misli pokajati i popraviti, neka se ne 
ufa, jer je nagrada obećana pokajanju, a tvrdo¬ 
kornosti pripravljena kazna. 

Dok se uzdržiš na ufanju u vječnost, ne može te 
nijedna nevolja ovoga svijeta slomiti. 

Kada si potišten, svmi svoj pogled na nebo, i 
pomisli: tamo je konac mojih nevolja. 

Bolest, siromaštvo, prezir i zapuštenost od stra¬ 
ne ljudi, pa i sama smit, promijeni se u radost, 
ako se ufaš u vječnu nagradu. 

Zato se, sinko, ufaj u Gospodina i čini dobro, 
pa ćeš naći najslađi mir. 

Slijedi me! 

i9. &o<j/wvlje 

Zauzdavati jezik - nužno sredstvo mira 
i zadovoljstva 

Kod čitanja sv. Evanđelja sigurno ćeš se čuditi 
mojoj šutnji. 

Naći ćeš malo riječi koje sam izgovorila, ali te 
bijahu na mjestu i promišljene. 

Govorila sam s Anđelom u svojoj sobici, sa svo¬ 
jim Sinom u hramu, s Elizabetom u njezinoj 
kući, u Kani Galilejskoj u blagovaonici. 

Svoj jezik sam držala na oprezu, da ne bi ni u 
najmanjem uvrijedila Boga ili bližnjega. 

Čini i ti tako, ako želiš uživati potpuni mir u 
svojoj nutrini. 

Što te do sada više uzrujavalo od tvog jezika? 
Promisliš li, čim se ujutro probudiš, na ono što 
si jučer tako neoprezno izbrbljao? 

Promotri o kome, što i pred kim govoriš. Prosudi 
sve riječi i što može iz njih, za tebe, slijediti. 

Tko je pametan ne govori sve što mu na pamet 
dođe, nego samo ono što je korisno. 

Što manje govoriš, to će te ljudi smatrati mudrijim. 
Ne nauči se na šale, da se ne bi šalio sa ozbiljnim 
i svetim stvarima, te od svega toga ne bi imao 
nikakve koristi. 

Izgovorena riječ ne može se više opozvati, kao 
što se ne može zaustaviti već bačeni kamen. 

Čim se ispričaš, da ono što si rekao nije bilo 
tako mišljeno, rado se to uzme na račun nera- 
zboritosti i brbljavosti. 

Ako ti je povjerena tajna, nemoj je odati; znaš 
da to rade izdajice, i vidiš zlo koje počinjaš, ako 
si uzrokom nesloge. 

U stvarima koje ne razumiješ, budi oprezan u 
govoru, jer će te držati za luđaka i neznalicu. 
Besramne i nečedne riječi ne smiju nikada preći 
preko tvojih usta, jer one odaju pokvareno srce. 
Ne otkrivaj pogreške svoga bližnjega. Ako ih opa¬ 
ziš šuti, ili ga ispričaj, ako drugi o njima govori. 
Što se tebe tiču pogreške tvoga bližnjega, da ih 
svakome otkrivaš? 

Tebi se ne dopada, ako drugi tvoje pogreške 
otkriva. Zašto dakle ti govoriš o pogreškama 
svoga brata, koje te se ne tiču? 

Ako ljubiš muk, bit ćeš zadovoljniji, nego da si 
govorio. 

Često se jednom riječi oduzme dobar glas bli¬ 
žnjega, pa se ne može više popraviti ni sa naj¬ 
duljim govorima. 

Dobro prosuđivanje neka bude učiteljica tvoga 
jezika; ljubav i strah Božji, neka prate tvoje riječi! 
Slijedi me! 

20. VPog/av/je 

Ljubav prema bližnjemu - izvanredna 
spoznaja pobožnog čovjeka 

Čovjek bez ljubavi je svijetiljka bez svijetla. 
Svijet bez ljubavi sličan je špilji razbojničkoj, 
punoj mržnje. 

Moje srce je sve ljude ljubilo i uvijek sam im se 
pokazala Majkom. 

Velika je bila moja bol, kad sam gledala Judu i 
na križu nepokajanog razbojnika. 

Neopisive boli su me obuzimale, jer vidjeh da 
propadaju tolike duše. 

Koliko puta sam gorko plakala, zbog onih koji 
se neće okoristiti zaslugama mog Sina! 

Kad sam vidjela koga u nevolji, odmah sam mu 
pomogla svojom ljubavlju. Ako mu nisam 
mogla nešto dati, tješila sam ga riječima i poka¬ 
zala mu dobro srce. 

Uzalud misliš da ljubiš Boga ako ti nije stalo do 
bližnjega. 

Kako možeš ljubiti Boga, koga ne vidiš, kad ne 
trpiš onoga, koga imaš pred očima? 

Tvoja ljubav mora sve podjednako obuhvatiti, 
jer bogati kao i siromašni, prijatelj i neprijatelj, 
slika je i prilika Božja. 

Ljepota, bogatstvo, moć i odjeća, nisu razlozi za 
pravu ljubav. Sve je to ludo utvaranje. 

Bez svega toga je bližnji slika Božja, pa bio on 
još nevoljniji i potrebniji. 

Ako nekoga ljubiš radi njegovih vanjskih i 
nutarnjih sposobnosti, a ne zato što je on slika 
Božja, tada u tebi nema svete ljubavi. 

Ljubiš li nekoga, jer je njegova narav slična tvo¬ 
joj, to je samoljublje, koje često puta može biti 
opako. 

Ljubiš li nekoga, jer ti je koristan, tad je to kori¬ 
stoljublje. 

Ne temelji svoju ljubav na prolaznim stvarima, 
jer, inače, neće biti trajna. Prava ljubav ne 
pozna kraja, jer ona je trajna. 

Nije teško bližnjega ljubiti, dok je u časti i obi¬ 
lju, jer se u tome nalazi svoja osobna korist. 
Pomoći, naprotiv, bližnjega u nevolji, čini veli¬ 
ke zasluge u očima Božjim. 

Drži uvijek na pameti ovo pravilo: što želiš da 
se tebi učini, čini i ti drugima; što ne želiš da se 
tebi učini, ne čini ni ti drugima. 

Od svih stvari najviše cijeni dušu, i moli ustraj¬ 
no za njihov spas; jer to je najveća ljubav. 

Ne veseli se ako tvom bratu ide zlo; i ne uživaj u 
njegovoj nesreći; premda je on tvoj neprijatelj. 
Želiš li ispuniti zakon ljubavi, ljubi i neprijatelje. 

Kršćanin nema neprijatelja, niti je on neprijatelj¬ 
ski raspoložen. Učini li mu tko zlo, smatra ga 
svojim prijateljem, jer mu daje prigode da nešto 
pretrpi i oprosti za ljubav Božju. 

Promotri sv. Norberta, kako on kao nadbiskup 
putovaše bosih nogu u Magdeburg, i stražara 
na vratima grada, koji ga guraše natrag, bratom 
nazivaše i naplatio ga s jednim cjelovom. 

Ti bi želio da ti se odmah oproste sve uvrede 
koje si drugima nanio, a zašto ti ne zaboravljaš, 
što su te drugi uvrijedili 7 
Dobrom prijatelju opraštaš lako, a nećeš o 
oprošten ju ništa da znaš, ako ti nije mio onaj 
koji te je uvrijedio. Dok ovako pristrano radiš, 
znaj da ne posjeduješ savršenu ljubav. 

Osobito pazi na one, koji su tvojoj brizi povjere¬ 
ni, jer radi njih će te Bog na sudu strože ispitivati, 
ljubi ih svetom ljubavi, ako nećeš da budeš kao 
poganin. 

Kako će biti velika tvoja nagrada, ako uzmo- 
gneš, na času svoje smrti, reći s jednim mojim 
štovateljem: “Gospodine, vraćam i predajem Ti 
one, koje si mi povjerio". 

Slične je riječi upotrebio i moj Sin u molitvi 
Ocu, koji je ljubio svoje sve do kraja: “Koje si 
mi dao, sačuvao sam ih, i nitko od njih nije pro¬ 
pao, osim sina propasti". 

Slijedi me! 

2i. 

Ljubav prema Bogu - uzvrat za dobive¬ 
ne milosti 

Sinko, cijelo moje srce, izgaralo je u ljubavi 
prema Bogu, jer upoznah da je on bio najdo¬ 
stojniji moje ljubavi. 

Nijesam imala ništa drugo, da Mu uzvratim na 
dobivenim milostima, nego da Ga ljubim 
nadasve. 

O slatke li vatre, koja me izgarala! Koliko puta 
klonuh poradi te ljubavi! 

Da si me vidio, kako sam svog Sina privijala na 
grudi, ne bi mogao zamisliti moje ljubavi. 

Ni najmanje mi nije bilo stalo do ovoga svijeta, 
jer sam u ljubavi darovala Bogu svu svoju dušu. 
Umrla sam od zanosa svete ljubavi Božje. 
Odijelila sam se od svijeta s neizmjernom rado¬ 
šću, ne okusivši gorčine koju smrt donosi. 

Ništa mi nije bilo strašnije, nego pomisao da 
netko ne ljubi Boga. 

Sinko, imade li što izvan Boga, u čijoj ljubavi bi 
mogao naći utjehu? 

Svi stvorovi ne mogu tvoje srce zadovoljiti, 
stoga zaslužuju da ih ljubiš utoliko, koliko ti 
koriste za spas duše i za ljubav Božju. 

Danas ti obećavaju uživanje, a sutra te zapuste 
na tvoju najveću nevolju. 

Najveća je sreća Boga ljubiti. Ne čine li upravo 
to svi sveci u nebu? 

Vjera te uči da je Bog najveće, pravo i beskona¬ 
čno dobro. Stvoren si da Njega ljubiš, i varaš se 
kad izvan Njega još nešto drugo tražiš. 

Da ljubiš Boga pravo od srca, malo bi mislio na 
stvari ovoga svijeta, i promjene ovoga života ne 
bi te uznemirile. 

Tada ti neće doći na pamet da se ljudima dopa- 
dneš, već ćeš raditi ono što znaš da Bog od tebe 
traži. 

Nikada te neće zla sklonost nadvladati, ako je u 
tebi prava ljubav Božja. 

Gorke će postati slasti ovoga svijeta onomu, 
koji Boga savršeno ljubi, i neće se za ovaj svijet 
brinuti. 

Koliko sveci bijahu izvan sebe, na samu pomi¬ 
sao na Boga. Iskusili su da duša samo u Bogu 
mir nalazi. 

Imaj Boga uvjek pred očima. Boga pažljivo pro¬ 
matrati znači s Njim se u svetoj ljubavi zabavlja¬ 
ti. Tko srce i misao od stvorova odvraća, nasko¬ 
ro će osjetiti kako u njemu raste ljubav k 
Stvoritelju. 

Ne žalosti se govoreći: kako da Bogu zahvalim 
za sve, što mi je dao? Ljubi ga i sve si mu dao. 
Ponavljaj često ove moje molitvice: Bože, moga 
srca, o Bože, moja vječna baštino, tko će mi dati 
da Tebe u meni i mene u Tebi nađem? Ah, da te 
mogu ljubiti više od svih Kerubina i Serafina! 
Daj mi da sav izgorim od ljubavi prema Tebi, 
jer nišu ne tražim nego Tebe, Bože! O najveće 
dobro! O Bože moga srca! O Bože, dušo moje 
duše? O....tebe vječno ljubiti!....vječno ljubiti! 

S tim uzdasima sam živjela, u njima sam umrla i 
bila uzeu na nebo. 

I u tom me slijedi! 




60 


VD'mgi dio 


22. do^f/ait^e 

Štovanje sv. euharistije - spomen 
sv. ljubavi 


Neobično velika je bila ljubav u meni prema 
sv. Otajstvu, koje je moj Sin, na zadnjoj večeri, 
svojim učenicima, pod prilikama kruha i vina 
iza sebe ostavio. 


Više nije mogao dati, nego što je sama sebe 
dao, jer je želio da kod svojih, koje je neizmjer¬ 
no ljubio, ostane do konca svijeta. 

Poslije smrti mog Sina, bila je moja utjeha u 
čestom primanju tog otajstva, iz ruku Njegovog 
Apostola ljubimca, koji me je na Kalvariji za 
svoju Majku primio. 

Uvijek je moja duša bila mirna, uronjena u tom 
sv. Otajstvu, jer bijaše moj Sin u njemu. Dnevno 
sam Ga primala kao hranu, zato sam Ga primila 
kod svoje smrti kao poputbinu. 

Oni su mi napose mili, koji ovo otajstvo poni¬ 
zno i s ljubavlju časte. 

Sinko, ne možeš svoju ljubav očitije Bogu iska¬ 
zati, nego kad ponizno moliš pred tim 
Sakramentom. 

Na podnožju svetih oltara, na koje silazi i gdje 
se nalazi i prima moj Sin u Sakramentu, duše se 
užižu božanskom ljubavlju i čiste od svojih gri¬ 
jeha. U nazočnosti pravoga dobra zamrze na 
zemaljska dobra i odriču ih se. 

Znaj, da nema milosti, koja silazi na zemlju, a 
da ne prođe kroz moje presvete ruke. Nema 
milosti, koja nije izmoljena žrtvom sv. Mise. 
Stoga joj često prisustvuj i nasljeduj moje drža¬ 
nje na podnožju križa. 

Dobro ćeš se pričešćivati, ako pristupaš k stolu 
Gospodnjem pun poniznosti, živom željom i 
anđeoskom čistoćom. 

Ako se samo iz običaja pričešćuješ, nećeš imati 
nikakve koristi, dapače, moraš se zabrinuti, da 
ne bi možda još bio krivac teškog grijeha. 
Posebno ti savjetujem, da taj sv. Sakramenat, i 
ako ga ne primaš, često pohađaš. 

Kako se često događa, da moj Sin u crkvi sam 
prebiva, kao u pustinji i samoći, a nitko pred 
Njim ne kleči, nego samo Njegovi sv. Anđeli! 
Cijeli svijet bježi za svojim poslovima, i nitko se 
ne sjeti kako On s velikom strpljivošću čeka i 
želi da ih vidi pred sobom. 

On zove, a nitko ne dolazi. On pozivlje, a malo 
ih pristupljuje; milosti nudi, a nitko ih ne prima. 
Vjeruj mi, da nema boljeg hodočašća od poha- 

danja mog Isusa u Svetohraništu. 

Što koristi ako svjetlo pred Njim gori a ne srca 
vjernika? 

Oh, kako su dobro upotrebljeni časovi, koje 
provodiš pred Isusom. 

Tu je mjesto gdje ćeš dobiti najrazličitije milosti, 
nestat će tvoje mlakosti, osjetit ćeš se utješenim 
u svojim dvojbama. 

Primaš dobre savjete i najbolje nadahnuće, ako 
ostaneš u samoći. 

Napusti zabavu i društva ljudi, gdje se često ide 
krivim putem, i pohodi Krista u Svetohraništu, 
odakle nam dolaze tolika rasvjeti jenja. 

Postat ćeš Njegovo dijete i prijatelj, ako često 
budeš dolazio pred Njegov Oltar i obdarit će te 
odlikama. 

Ako mu otvoriš svoje srce, pokazat ćeš mu 
svoju zahvalnost za ljubav, koja ga je ondje uta¬ 
mničila i dat ćeš mu naknadu za uvrede ljudi. 
Utješit će te u životu, a naročito na smrti, ako ga 
na polasku u vječnost budeš posljednji put pri¬ 
mio. - Slijedi me! 

23. VPoff/avlje 

Obzir ljudski - prazno strašilo 

Ne vježbaš se potpuno u kreposti, ako obzir 
ljudski u svom srcu nosiš, jer ne možeš Boga 
pravo ljubiti, ako se i ljudima nastojiš dopasti. 

Ja sam samo na Boga, Njegovu čast i spas svoje 
duše mislila, samo za nužne stvari brinula, a sve 
drugo prepustila Njemu i ne brinula se za ono, 
što svijet o meni misli. 

Ja sam bila potpuno čista i kao takova od 
Anđela nazvana Puna milosti. 

Isto tako od moje rođakinje Elizabete pozdra¬ 
vljena blagoslovljena medu ženama, pa ipak se 
podložih zakonu čišćenja. 

U ničemu me nijesu smeli mijenje i govori ljudi; 
nijesam se htjela osloboditi zakona, nego htje¬ 
doh pokazati poslušnost. 

Sina sam slijedila na Njegovom križnom putu 
kroz sve mukotrpne postaje, do kraja, i kad je 
na drvu Križa svoj duh predao, stajala sam uz 
Njega. 

Tada sam mnogo sramote od neprijatelja moga 
Isusa pretrpila, jer me nazvaše Majkom na križu 
pribitog razbojnika, roditeljicom zločinca. 

Pa i tad nijesam prestala Sinu služiti. Hrabro i 

ustrpljivo sam sve podnijela, i sa svim žarom sli¬ 
jedila u ljubavi svog Sina. 

Naskoro ćeš, moj sine, postati zao ako u tebi 
predvlada obzir ljudski nad strahom Božjim. 
Ukratko: zapovjedi ćeš Božje izbjegavati i gaziti, 
ako se bojiš što će svijet reći. 

Što žele isprazni svjetski ljudi od tebe drugo, 
već da s njima jednako živiš i činiš što oni čine? 
Tad nećeš više imati srčanosti, svoje podložnike 
ukoriti, te radi tog straha nećeš izvršiti svoju 
dužnost. 

Obzir ljudski će te zavesti u kažnjivu dobrodu- 
šnost, i strmoglaviti te zajedno sa prestupnicima 
u propast. 

Sasvim drugo ti savjetuje strah Božji; biti pre¬ 
zren od Boga, najveća je nesreća. 

Lako i brzo ćeš prezreti slijepi sud ljudski, ako 
ostane jedini tvoj životni smjer, zakon Božji. 
Nestat će tada lažnog strašila: što ljudi o tebi 
misle, i brinut ćeš se samo o tome živiš li u 
milosti Božjoj. 

Ne straši se onoga koji može škoditi samo prije¬ 
tnjom i ogovaranjem, već se radije boj onoga, 
koji ti može tijelo i dušu u pakao baciti. 
Neobično ćeš veselje naći u svom srcu, ako 
nadvladaš isprazne sudove svijeta, i odbaciš 
štetni ljudski obzir. 

Taj štetni obzir ne želi drugo od tebe, nego da 
postaneš jednak zločestima, premda će te za to 
odmah kuditi. Oni žele da im postaneš sličan u 
ćudoređu, a zatim će te ogovarati. 

Pazi, moj sine, prezri one koji te žele prestrašiti, 
i navesti da zlo i naopako živiš. Ne obaziri se na 
to što te prezirom susreću, jer si vjeran sluga 
Božji. 

Zaista, nema smisla strašiti se bezbožnika; ali 
svaki propada koji po njihovoj volji udesi svoj 
život. 

Na smrti ćeš biti sretan što si se bojao Boga, a 
ne ljudi. 

Neopisiva će te utjeha ispuniti, kad bezbožni 
budu uzdisali: “Bezumnih nas, kad smo pona¬ 
šanje dobrih držali za ludost, a njihov svršetak 
nečasnim! Gle oni su pribrojeni sinovima 
Božjim; medu svecima je njihov posjed! Kako 
smo se varali!” 

O strahovita užasna varka! “Dakle, mi smo se 
varali!” 

Pred ljudima moraš se najviše pravednih bojati, 
jer će oni na sudu nastupiti proti tebi kao tužite¬ 
lji, nijesu li se po njihovom primjeru ravnao. 
Odstrani, dakle, strah ljudski; samo drhći, ako 
zapovjedi Božje ne ispunjaš! 

Sveti su mučenici bili veseli i u najvećim muka- 

ma, a ti se strašiš prezira i brbljanja ljudskog! 
Budi postojan u dobru i oslobodit ćeš se svog 
glavnog neprijatelja, a prava slava svete neu- 
strašivosti past će ti u dio. 

Slijedi me! 


24. ^o^/av/je 

Ljubav k svijetu - veliki neprijatelj 
dobrog života 

Nitko nije nesretniji i sažaljenja vrijedniji, moj 
sine, od onoga, koji je previše priljubljen uz 
zemaljske stvari. 

Istina, sve je dobro, što je Božja svemoguća 
ruka u svijetu stvorila; ali od tud dolazi zlo, što 
čovjek one stvari zloupotrebljava, i tako dobro 
na zlo obraća. 

Bog Stvoritelj htjede da se Njega, kao početnika 
i Tvorca stvari, što više hvali i ljubi. 

Velika je varka vjerovati da je Bog stvari ovoga 
svijeta za to stvorio da čovjek radi istih Boga 
zapostavi. 

Što sam god u svijetu poduzela uvijek sam na 
hvalu Božju primjenila, pa i za najmanju stvar 
Gospodina iz dna srca hvalila. 

Nikad ni jesam mog Gospodina stvorovima dru¬ 
gačije očitovala, nego djelovanjem ih potičući, 

da nadasve Boga hvale. 

Nijednog stvora u svijetu nijesam hvalila radi 
njega, nego samo u koliko je to služilo na slavu 
Božju. 

Tako sam stalno živjela mirnim srcem, jer me 
zemaljska dobra nijesu odviše veselila, dok sam 
se s njima služila, niti me je osobito žalostio nji¬ 
hov gubitak. 

Zaista je vrijedan oplakivanja onaj koji u stvore¬ 
nja postavi svu svoju ljubav i u njima se samo 
veseli, a na Boga ne misli. 

Oni nose najodurnije ropske lance, i na taj 
način leže u okovima zemaljskih stvari, a slobo¬ 
du svetih duša ne posjeduju i skoro uvjek žive 
u strahu. 

Uzalud se nadaju da će ova zemaljska udovoljiti 
njihovu želju za srećom. Mjesto meda i šećera, 
kušaju većinom žuč i ocat. 

Sjeti, moj sine, uvijek svoje srce, da ne luduje za 
stvorovima, nego ozbiljno traži Onog koji ih je 
stvorio. 

O kako se varaš, ako u zemaljskim stvarima 
očekuješ pravu sreću! 

Ta one su isprazne i prolazne i, prema tomu, 
nikad ti ne ispune srce zadovoljstvom; dapače, 
podražuju tvoj glad za drugim uživanjem, jer 

samo te Bog može potpuno zadovoljiti; On, koji 
uvijek ostaje savršen i dobar. 

Mnogi varaju tvoj duh, pa ako im odmah povje¬ 
ruješ, zadovoljavaju se tvojim ukusom; i u istom 
trenu, u kojem ih ti ljubiš, oni te ranjavaju. 

Brzo ćeš opaziti da svijet nema ništa stalnoga i 
kao sigurno ćeš uvidjeti da se svaka zemaljska 
radost obrati u žalost. 

U svojoj ljubavi k stvorovima brzo dobiješ 
suparnika, koji te smućuje, brzo nadeš odur- 
nost, ako im se malo više podaš, naskoro te 
snađe bol, ako ih izgubiš. 

Strašno zvuči vapaj prokletih u paklu stoga što 
su prolaznostima pretpostavljali svog 
Gospodina i Stvoritelja. Sjećanja na zemaljske 
stvari čini im strašnije vječne muke. 

Bog ne dolazi u nijedno srce, koje je napunjeno 
zemaljskim požudama; i neće Gospodin u nije¬ 
dnoj duši stanovati, koja teži za zemaljskom lju¬ 
bavlju. 

O ludih li ispraznosti toga svijeta, kako jako 
varaju duhove onih, koji su im podani te zabo¬ 
ravljaju svoju najveću sreću! 

Moj sine, očisti svoje srce od svjetskih uživanja, 
i upoznat ćeš, kako je sladak Gospodin, koji 
mene i sve svece bez prestanka u blaženstvu 
neba ispunja. 

Upotrebi stvari ovoga svijeta umjereno i mudro, 
da te ne bi zasjenile i učinile robom; jer tvrda je 
to služba i naposljetku puna nemira. 

Brini se za svoju slobodu, da ju ne izgubiš, te ju 
stalno pred očima, i u poznaj, da je jedino dobro 
Bogu služiti. 

Slijedi me! 


25. Poglavlje 

Samoljublje - najopasnija varka 

Ni jesi li često čuo riječi mog Sina u Evanđelju: 
“Tko svoju dušu ljubi na ovome svijetu, taj će ju 
izgubiti: tko ju prezire, taj če je sačuvati za vje¬ 
čni život?” 

Neka dakle tvoj razum ne tumači ove riječi 
obratno, nego nek ih dublje istražuje. 

Moraš, dakle, svoju dušu - koja je dragocjena, 
jedina vječna, ljubiti i gledati, da je sa grijehom 
ne upropastiš. 

Iako sam bila sigurna za Božju milost, i 
Previšnjemu se dopala u svako doba, to ipak 
nijesam dozvoljavala nikakvo laskanje. 

Moje, sve do smiti čisto tijelo, samo je malo pri¬ 
znanja od mene primilo, i mojoj naravi ukraše¬ 
nom svim prednostima, sve sam nevoljko 
popuštala. 

Uistinu sam upoznala visoki stepen Božjeg 
Materinstva, koji me nad sve ljude uzvisio, ali 
poniznost me je stalno pratila, uza svu tu izvan¬ 
rednu čast. 

Imala sam o sebi tako neznato mišljenje, da sam 
se Bogu pred noge bacila kao jedno ništa, kao 
ponizna službenica. 

Korijen i uzgojiteljica svih nevolja jest sebeljublje. 
Koji slijedi savjete ovog najpogibeljnijeg savje¬ 
tnika, taj za kratko zapusti školu Isusovu i 
Njegov sveti nauk. 

Sebeljublje pušta neuredne sklonosti naše nara¬ 
vi u svemu slobodne, i dozvoljava tijelu slobo¬ 
du u veselju i strastima, pa bilo to i proti zakona 
Božjeg. 

Samoljublje laska sjetilnosti, zato poradi njega 
duh trpi veliku štetu. 

Križ, žalost, protivštine, sramota, bolest, ukra¬ 
tko: što je svijetu gorko, sve su to za sebeljublje 
užasne strahote. 

Sebeljublje ne pozna pravi put, po kojem 
čovjek koraca k nebu, put, koji je posut tmjem; 
ono koraca širokim putem, koji vodi u bezdan 
pakla. 

Gdje ovaj tiranin kreposti i ustrpljivosti vlada, tu 
godi tijelu samo što mu je ugodno; a duša gubi 
vječni život. 

Svi sveci brinuli su se samo za to, da bi se najo¬ 
zbiljnije i najbrže oslobodili sebeljublja, i kad su 
mu prestali biti robom, osjetili su lagani put sve¬ 
tosti. 

Moj sine, ne vjeruj sebeljublju, tom lažljivcu, 
krivotvorcu, laskavcu! Znaj, da nema istine u 
njemu. Što ono traži, to je propast tvoje duše. 
Ono je okov za sav duhovni napredak. 

Tko sebeljublje posve iskorjeni, taj nikad neće 
biti u opasnosti. 

Svaki pobožni i Bogu ugodni službenik zna 
kako je sebeljublje najopasniji neprijatelj krepo¬ 
sti, i da su njegovi neugodni savjeti potpuno 
protivni Božjim zapovjedima. 

Tko je sa Kristom raspet i upi, toga više nikad 
sebeljublje ne vara. 

Odluči, moj sine, u svako doba protiviti se 
svemu, što ti taj neprijatelj u pamet ulijeva. On 
je naše praroditelje iz raja zemaljskog protjerao, 
kad su zaželjeli biti slični Bogu. Utjecajem sebe¬ 
ljublja, za sebe i svoje potomke zaslužili su, 
umjesto neumrlosti, smrt. 
čuvaj se svega što godi tvojem tijelu. Mrtvi ga, 
da ne služi sebeljublju. 

Slijedi me! 

26 . 

Lijenost - neprocjenjiva šteta u najvećim 
dobrima 

Svijet je pun nevolja, ali lijenost je njihov kori¬ 
jen i početak. 

Nitko ne čini više zla, nego tko ništa ne radi. 
Prvi otac ljudi ne bi sagriješio, da se u raju 
zemaljskom prihvatio posla; on ne bi sebe, niti 
svoje potomke unesrećio, da se nije podao lije¬ 
nosti. 

Između svih dragocjenosti, što su mi od Boga 
bile podijeljene, najviše sam cijenila vrijeme, 
kao najkorisnije. 

Nijedan, pa ni najmanji dio vremena, nijesam 
propustila, da nešto dobra ne učinim. 

Upotrebila sam svaki trenutak za pobožna djela 
i svetu brižljivot. 

Tko me je viđao, viđao me je u molitvi, ili u 
kakvom poslu. 

Moj mir sastojao se u tomu, da sam uvijek nešto 
radila, što je Bogu bilo ugodno i ljudima na 
korist. 

Lijenost mi je bila mrska, zato sam uvijek mislila 
samo na dobro i sveto. 

Tražiš li, sinko, najkraći put k nevolji: budi lijen. 

Lijenost je temelj svih nevolja; duša onoga, koji 
ljubi lijenost, brzo će propasti. 

Đavao lukavo postupa da te upropasti; najviše 
ga u tom pomaže lijenost. 

Tada osjećaš u sebi zle misli, obljetaju te napa¬ 
sti, i pobjeđuju te, ako u besposlici i lijenosti 
dan provodiš. 

Tko je uvjek zaokupljen poslom, ne treba se 
strašiti tog neprijatelja. Dobro pripravljen duh 
ne stoji na otvorenom nasrtaju neprijatelja, već 
stoji sa svih strana dobro sačuvan. 

Zrak, koji više vremena miruje, prouzroči zara¬ 
zu i kužnu bolest; voda stajačica postaje močva¬ 
ra, mjesto nekorisnih žaba; tako i svaki onaj koji 
ljubi besposlicu. 

Zaista, za svaki čas uludo potrošenog vremena, 
dat ćeš Bogu vrlo strogi račun. 

Najopasniji tužitelj kod posljednjeg suda bit će 
vrijeme, koje ti je Bog dao, da ga na dobro upo- 
trebiš. 

Promisli, moj sine, kako bi prokleti željeli samo 
jedan jedini četvrt sata da učine pokoru; ud 
prosudi koliko sati ti potrošiš, ne brinući se, da 
ih dobro upotrebiš. 

Ako se svjetovnjaci nikad ne ulijene u zgrćanju 
vremenitih dobara, kako možeš ti napredak 
svoje duše i zasluge vječne radosti zanemariti 7 

Neka bude daleko od tebe besposlica; pa i 
onda kad svetkuješ. Dok se odmaraš od posla, 
zabavi svoj duh dobrim mislima, jer to je tako 
sladak posao, s kojim se nebo zaslužuje. 

Dobro raspodijeli svoje vrijeme i nećeš se nikad 
potužiti na dosadu. 

Ovo drži pouzdano za istinu: nikad nećeš 
postati opak budeš li uvijek zaposlen. 

Promotri gorkosti svog srca svih godina koje si 
u lijenosti proživio, i radi sa višestrukom revno- 
šću, da uludo izgubljeno vrijeme nadoknadiš. 
Gledaj što je bila propast Sodome; oholost, pro- 
ždrljivost, izobilje i - besposlica. 

Lijeni život je polagana smrt; budi stoga, dok je 
vrijeme, mudar, moj sine, i - 
Slijedi me! 


27. VPoff/avlje 

Milost Božja - najljepša haljina duše 

Po milosti Božjoj jesi ono što jesi, moj sine; 
nemaš li milosti Božje, to si pred Njegovim 
licem odmetnik. 

Krasno se sjaju sveci nebeski u odijelu vječnog 
blaženstva, jer oni su u milosti Božjoj umrli. 

O koliko se ljudi na ovom svijetu trude, da budu 
dobro i lijepo obučeni, a zapuštaju pribaviti 

duši lijepu haljinu, milosti Božje. 

To odijelo nose samo oni koji su ukućani, sluge 
i prijatelji Božjeg Veličanstva. 

Tko nema tog odijela, bit će bačen u tmine 
izvanjske, i neće imati udjela na večeri, koju je 
vječni Otac pripravio svojoj djeci. 

Ja sam se već kao dijete, kod začeća i poroda, 
dopala Gospodinu, jer sam bila uvijek s milošću 
Njegovom odjevena. 

U cijelom mom životu nastojala sam jedino oko 
toga, kako da sačuvam tu svečanu haljinu od 
svake i najmanje mrlje. 

To sam postigla i zato sam bila uznesena na 
nebo. 

Sav grimiz, sve biserje i dragulji cijelog svijeta 
ne ukrasuju čovjeka tako lijepo, kao i samo 
jedan stepen milosti Božje, kojom je zaodjeven. 
Siromah, prosjak, ako ima u sebi milost Božju, pa 
bio on i u najgorim prnjama, ima veću vrijednost 
u očima Gospodnjim, nego onaj koji tu milost 
ne posjeduje, a obučen je u najljepši grimiz. 
Budi dakle budan, moj sine, i oprezan, osobito 
ondje gdje tvoja svečana haljina može zadobiti 
mrlju. 

Izbjegavaj društva i prigode koje bi te mogle 
okaljati, jer samo gorke suze mogu tu haljinu 
opet očistiti. 

U svako doba sačuvaj tvoju haljinu čistu od 
mrlja, i čuvaj se, pa i samo malo ju zamazati. 

I najmanji grijeh je na njoj mrlja, koja se, kao na 
bijeloj vunenoj haljini, brzo povečava. Lagani 
grijesi vuku čovjeka korak po korak do teških. 
Kako si bio lijep u odijelu svetog krsta! Kako si 
postao ružan, kad si tu haljinu prvim grijehom 
upropastio! 

Pohiti u kupku i ne oklijevaj, ako na haljini 
svoje duše i samo najmanju mrlju spaziš; isperi 
tu mrlju odmah s uzdasima, da ne bi uvrijedio 
Božje oko. 

Pa da ti svjet sve uzme što imaš, i da si u očima 
svijeta sasvim go, ti si ipak bogato obučen, ako 
te milost Božja pokriva i Njemu ugodnim čini. 
Jedino ovu haljinu davao je uvjek pripravan 
ukrasti. On, koji ju je za uvjek izgubio, zna 
dobro da se bez te iste pred Bogom ne smije 
pokazati. 

Milost Božja je jedina i savršena haljina duše! 
odbaciš li je, to hitiš go i siromašan k mjestu 
gdje proklete i odbačene obuhvaća vječni pla¬ 
men. 

Ako, naprotiv, iza tvoje smrti u haljini milosti 
pred Boga stupiš to ćeš sigurno opstojati na 
sudu, i sa zaslugama Božjim u sve vijeke tu 
haljinu, u blaženoj neumrlosti, nositi. 

Sačuvaš li u ovom životu haljinu milosti Božje 
bez mrlje, bit će ti dana svečana haljina vječne 
slave. - Slijedi me! 


28 . ^op/av/je 

Neopreznost vanjskih osjetila - sigurna 
šteta za dušu 


Nemoguće je duši čovječjoj u kreposti opsto¬ 
jati, ako ne shvati da mora vanjska osjetila 
dobro čuvati. 


Tijelo se neprestano podiže protiv duha, a osje¬ 
tila se uvijek neprijateljski ističu. 

Prepuštaš li, moj sine, svojim sjetilima gospod¬ 
stvo, tada svojoj duši nanosiš vrlo mnogo štete. 
Ja sam sa svom opreznošću bdila svojim osjetili¬ 
ma, i ni jesam im ništa dozvoljavala, što se sve¬ 
tosti mog duha protivilo. 

U svako doba bijahu čedne moje oči i budno 
sam ih čuvala; zato nije ništa moglo moje srce 
zavesti, što god je svijet zlog posjedovao. 

Oči sam svoje ogradila tmjem, pred usta sam 
postavljala stražara; zato ne čuh zlih riječi i ne 
kušah nikad ono što bi bilo protivno zakonu 
Božjemu. 

Oprezno sam se čuvala svakog ispraznog laska¬ 
nja i poštenje je vladalo mojim rukama; tako me 

je uzdržljivost i sveti stid stalno štitio. 

Priveži uz strah Božji svoja osjetila i drži ih u 
ogradi, ako hoćeš pobožno Bogu ugodno živjeti. 
Dvor u čovječjem tijelu je glava; tu stanuju osje¬ 
tila. Brini se, dakle, da ne bi nad tobom zago¬ 
spodarila, već neka u svako doba tvojoj duši i 
tvojem razumu budu podložna. 

Ne obaziri se na stvari, koje bi te mogle u tvojoj 
pobožnosti smetati i od Boga odalečiti. Ja nije- 
sam ništa slušala što bi moglo povrijediti čast 
bližnjega, jer u ispraznosti čovjek potkopava 
dobar glas. 

Ništa ne uživaj poradi same ugodnosti, i ne 
služi tijelu u nasladama, da se ne uzobijesti i da 
nikad ne pruži svoju ruku za opakim. 

Nikad ne laskaj svome njuhu s onim što mu 
prouzroči draž; kreposti su tvoj tamjan; s njima 
si pred Bogom pravi miomiris. 

Ludo radi onaj koji svojim sjetilima u svemu 
udovoljava, što one zahtjevaju, i sav napor upo¬ 
trebi da ih zasiti, tako da po sjetilnoj nasilnosti 
ne može doprijeti do razumnog djelovanja, već 
do uvrede Božje. 

Možda se često čudiš, zašto su zli ljudi u takovu 
propast grijeha dospjeli da više nemaju jakosti 
osloboditi se. Cijeloj nevolji ništa drugo nije krivo, 
nego što su sjetila svog tijela odviše njegovali. 

Nevinosti se najviše protive bujna sjetila raspu¬ 
štene slobode, jer milosti koje dolaze od Boga 
ne trpe nikakvu zajednicu osjetilnim nagnući¬ 
ma. 

Tko sve želi vidjeti, čuti, slušati, opipati i nju¬ 
hom saznati, što samo sjetilnosti laska, taj će 
naskoro biti nesposoban za pobožnost i duho¬ 
vnu sabranost, jer sjetilne ugodnosti čovjeka, na 
njegovu nesreću, za svako dobro djelo uspa¬ 
vljuju. 

Zato moraš uvijek budno paziti da gospodstvo 
svojih sjetila ukrotiš i u svako doba junački ih 
nastojiš pobijediti. 

Velika te nagrada i vječno veselje čeka na nebe¬ 
sima, budeš li u ovom životu svoja sjetila 
potpuno nadvladao. 

Tada ćeš Boga gledati licem u lice, u Njegovom 
gledanju rastapat ćeš se od sreće i veselja, slu¬ 
šati ćeš nebesko pjevanje Anđela, osjetit miomi¬ 
ris svetaca, doticati se svih nebesnika, i s njima 
biti združen u vezu vječne radosti i vječnog pri¬ 
jateljstva. 

Prokleti u paklu oplakuju najviše to što su svo¬ 
jim sjetilima sve dozvoljavali i u pohotama im 
udovoljavali. Jedino radi toga su Boga zauvjek 
izgubili i sebi pribavili najstrožije muke. 

Tamo imaju uvijek pred očima ružna lica vrago- 

va, tamo piju gorku čašu sržbe Božje, i to je nji¬ 
hova najodumija hrana. 

Tamo moraju na vjeke slušati huljenje i jaukanje 
svojih prokletih drugova, moraju mirisati najga- 
dniji smrad i uvijek su sa vatrenim lancima u 
dodiru, sve samo zato, jer su u ovom životu 
svoja sjetila sa veseljem hranili. 

Budi, dakle, moj sine, mudar dok imaš vremena, 
ako ne želiš te strahote na sebi iskusiti! S 
Božjom milošću možeš sve to izbjeći. 

Slijedi me! 


29. Wog/avlje 

Nesmotrena radoznalost - uzrok 
velikom nemiru 


Radoznalost je jedna pogreška, koja skoro 
svakoga za sobom povuče; malo je poznata, ali 
skroz škodljiva. 

Ona je kriva najvećim nezgodama u ljudskom 
životu: da se za svoje ne brinemo, potrebito 
zanemarimo, a potpuno samo za tuđe zanimamo. 
O da si me vidio na zemlji u mom djelovanju, 
moj sine, da si puteve, kojim sam hodala pro¬ 
matrao! Zaista, ne bi bio na meni ništa drugo 
primjetio, već samo ono što se neposredno 
mene ticalo. 

Ni jedan trenutak nijesam se uplitala u tuđe 
stvari, i ne zapitah nikoga što tko radi ili zane¬ 
maruje. 

Ja sam svakoga od sebe odbijala, koji me htio s 
bližnjim zavaditi, te sam jedino na svoju 
dužnost mislila. 

Nijesam bila radoznala za svjetske novosti, jedi¬ 
no sam želila znati kako je u mojoj duši. 

Na taj način nijesam od smutljivaca pretrpjela 
nikakvih briga, jer se nijesam za ništa drugo ni 
brinula, već samo što se ticalo mene ili mog Sina. 
Nikad nijesam nastojala naučiti nepotrebne 
stvari, ali zato sam se neprestano brinula kako 
ću u kreposti napredovati. 

O tajnama vjere, koje sam primila po rasvjetije- 
nju Duha Svetoga, kao i od nauke moga sina, 
koje su mi rasvjetljene bile, nikad nijesam istra¬ 
živala dubinu njihove tajne, nego sam jednosta¬ 
vno, bez znatiželje, vjerovala. 

U Evanđelju nećeš naći da sam od pastira ili od 
mudraca istoka, o čudesnim znakovima rođenja 
svog Sina raspitkivala, ali ćeš čitati da sam sve 
što se događalo u svom srcu čuvala. 

Na dva mjesta ćeš naći da sam postavljala pita¬ 
nja: Prvi put kod pozdrava anđeoskog: “Kako 
će se to dogoditi?” drugi put svoga Sina u 
hramu: “Zašto si nam to učinio?” 

Prvim mjestom sam htjela znati da li će se 
Otajstvo rođenja Jedinorodenca Božjeg bez 
povrijede mog djevičanstva dogoditi; a drugim 
sam se zanimala o čudnovatoj službi mog Sina. 
Prvi upit mi poda sveta sramežljivost, a drugi 
me je potakla goruća ljubav prama mom Isusu. 
Tako sam posve mimo i zadovoljno živjela, jer 
se ni jesam brinula za tuđe stvari. 

Ne teži, moj sine, za ničim drugim, već samo za 
onim, što je potrebno znanju i spasu tvoje duše. 
Tad se nećeš toliko puta uzrujavati i smesti, već 
uvijek uživati slatki mir, budeš li radoznalost 
držao na uzdi. 

Što se tebe tiče rad drugih? što se zabavljaš 
tuđim pogreškama i poslovima? Što će ti tuđe 
stvari? Brini se za svoje, da pred Bogom budeš 
opravdan. 

Ništa ti neće koristiti na času smrti veliko zna¬ 
nje, već će se od tebe najstrože zahtjevati da li 
si se brižljivo čuvao od prestupaka zakona 
Božjega. 

Vjeruj svojoj Majci! Najviše su u strahu na smrti 
oni koji su bili za života odviše radoznali i drzo¬ 
viti. 

Odbij od sebe svakoga, koji ti želi o drugima 
kazati novosti; takvi ljudi će ti prouzročiti 
mnogo nemira! 

Ne istražuj što se o tebi sudi i govori; tko to čini, 
taj se dragovoljno izlaže strielicama, koje će ga 
pogoditi, i vatri koja će ga opeći. 

Znatiželjnim nazivamo onoga koji istražuje tuđi 
život, a od onoga, što se njega tiče, većinom ne 
zna ništa. 

Tko se samo za sebe brine i sa svojim vlastitim 
stvarima zabavlja, taj uživa najveći mir. 

Samo oni upadaju u zamku radoznalosti, koji 
na svoje zaboravljaju i robuju lijenosti. 

Nikad ne istražuj dubinu sv. vjere, već vjeruj u 
svoj svojoj poniznosti. 

Kome se razum prostodušno temelji na Božjoj 
riječi, taj ne ide stramputicom; naprotiv, drzovi¬ 
ta znatiželja dovodi do strahovitih zabluda. Ona 
pobožnost vodi krivim putem, ona navodi na 
bezbožnu lažljivost, ona čini ljude da su u 
dubokim i neistraživim stvarima odvažni i 
nesmotreni. 

Da, istina je i skroz istina, da znatiželja više 
nanosi čovjeku krivnje, nego donosi mudrosti. 
Moj sine! želiš li mirnog srca živjeti i umrijeti, 
izbjegavaj drskost i znatiželju i 
- Slijedi me! 

30. Wo<j/av/je 

Ukrotiti strasti - najsigurniji put k 
dobrom životu 

Velika je nevolja za čovjeka kad je progonjen 
od strasti, nemilo bacan poput broda na nemir¬ 
nim morskim valovima, poput slamke u vijavici 
vjetra. 

Sažaljenja vrijedno nasljedstvo istočnoga grijeha 
je da djeca Adamova stavljaju često, po neure¬ 
dnim strastima, u opasnosti svoj život. 

Bez milosti Božje i vlastitog sudjelovanja čovjek 
se ne može oduprijeti strastima, već lako pada, 
jer ga one sa sobom povlače. 

Na mene Adamov grijeh nije djelovao; svako 
neuredno nagnuće uvijek mi je bilo podložno, i 
nikad me nije nikakva strast uznemiravala. 

Bog mi je bio podijelio potpuno gospodstvo 
nad samom sobom; i tako sam bila oslobođena 
od svih prestupaka. 

Nikakva mržnja nije plamtila u meni, osim 
mržnje na grijeh, jer je on najveće zlo. Daleko je 
bila od mene svaka srdžba, te sam samo ljubav 
poznavala. Moja se žalost nije obratila u zdvoj¬ 
nost nad gorkom mukom i smrti moga Sina, a 
niti duševnu rastrojenost. Moje veselje bijaše 
bez razuzdanosti, moje želje uvijek dobro ure- 

đene, i nad svim strastima bila sam jaka gospo¬ 
darica. 

Ne mogu ti dovoljno opisati mir i pokoj moje 
duše, jer sam znala svakim uzbuđenjem srca 
potpuno gospodariti. 

Zato ne spavaj, moj sine, već bdij nad sobom 
čim opaziš, da se u tebi budi koja strast. 
Jednako kao ti što rijeci ili p>otoku postavljaš 
nasip, da ne poplavi tvoje usjeve, i kako proti 
nevremenu utvrđuješ svoju kuću, tako moraš i 
svoje srce sigurno utvrditi protiv svakoj strasti, 
da te ne bi u opačine sobom povukla. 

Najlakše se pada u grijeh kad se ne pazi na 
uzbuđeno srce. 

Što te može dovesti do zla, to moraš odmah u 
prvom trenutku ugušiti, jesi li samo i najmanju 
pažnju u toj stvari p>opustio, to ćeš naskoro u 
veliko zlo upasti, tako da ćeš dugo te bolove 
oplakivati i od toga trpjeti veliku štetu. 

Pa iako je nagon k zlu u tebi vrlo jak, ipak ga 
možeš ukrotiti, samo ako se s milošću Božjom 
proti njemu srčano boriš; jer i divlje životinje se 
dadu ukrotiti. Tako je naprimjer redovnica 
Premonstratskog reda sv. Gertruda ukrotila 
jednog lava, da tim primjerom oduči dvije djevi¬ 
ce od nagle srdžbe. 

Ne smiješ u borbi sa svojim nagnućima biti lijen 

i pospan, već se moraš čvrsto i budan proti 
njima boriti; i tada ćeš iz borbe izići kao pobje¬ 
dnik. 

Gle, kako kapetan broda brižljivo pazi da mu 
ne bi voda kroz najmanju pukotinu prodrla u 
nutrinu, jer se straši da ne bi potonuo; na isti 
način budi oprezan nad gibanjem svoje nutrine, 
da konačno ne propadneš. 

Kad konji pobjesne i uzde rastrgaju, te ako nije- 
su od spretnog kočijaša upravljani, to će se kola 
naskoro prevrnuti. Isto se tako dogada i s čovje¬ 
kom, ako svojim strastima ne vlada remenom 
poniznosti i uzdom razuma. 

Čim osjetiš u sebi koju sklonost na zlo, odmah 
zavapi Bogu: “Izbavi me, Gospodine, da ne 
propadnem!” 

Predobrostivi Bog će tvoj pouzdani vapaj čuti i 
svojom moćnom milošću u pomoć ti priteći, da 
te ne povuče taj ponor. On će ti svoju ruku pru¬ 
žiti i izvući te na sigurno do. 

On će moru i vjetrovima zapovjediti, i u tvojem 
će srcu nastati mir i tišina, tako da će se tvoja 
duša razveseliti i blaženo klicati. 

Zavapi i k meni u danima napasti i u času 
borbe: “Pod tvoju zaštitu utječem se, o 
sv.Bogorodice, u svojim nevoljama: oslobodi 
me od svih pogibelji, o slavna, o blagoslovljena 

djevice!” Ja ću ti priteći u pomoć u nevolji, 
tvoju ruku voditi u borbi, tvoj prst kod tvog 
hrvanja, da časno pobijediš i slavan iz borbe izi- 
deš. 

Osobito pazi na svoju najglavniju strast, na one 
koje te najčešće uznemiruju i nadvladavaju, 
koje najviše od svih na tebe navaljuju. 

Svaki čovjek ima po koju tjelesnu nevolju, koja 
brzo vodi k smrti, ako se ne liječi od nje; tako 
isto ima i strasti koje ga nastoje upropastiti. 

Ne odbijaš li sa svim silama njenu silovitost, i ne 
iskorjeniš li njeno gospodstvo sa najvećim 
naporom, to ćeš naskoro upoznati njenu tirani¬ 
ju i bjesnilo, tad će ti se pokazati strahovita i 
neumoljiva. 

čim ti započne laskati, moraš joj zgaziti glavu, i 
nećeš imati uzroka da se tužiš. 

Ti si dosta učinio u svom životu, ako si tvog 
neprijatelja pobijedio, i slatka će ti biti smrt, ako 
se možeš dičiti da si pobjednički nadvladao 
svoje strasti. 

Bori se u borbi Gospodnjoj! Okuj svoje strasti i 
zadobit ćeš krunu slave, koju je Bog onima, koji 
su se hrabro borili, u nebu pripravio. Siguran 
budi da ćeš je zadobiti! 

Slijedi me! 

31. VPo<j/cwlje 

Prijaznost - odlikovani ukras 
dobrog čovjeka 

Ti se varaš, moje dijete, ako prijaznost smatraš 
za neznatnu i nepotrebnu krepost, jer ona izvr¬ 
sno potvrđuje tvoje zvanje kao dobrog čovjeka. 
Potrebito je s drugima u zajednici živjeti, pa 
živio ti u samostanu ili u svijetu. Svagdje ćeš 
ljude sresti, s kojima možda samo i na kratko 
vrijeme moraš biti. 

U najvećem je miru i ljubavi ona zadruga, u 
kojoj, kako u zabavi, tako i u općenju, vlada 
prijaznost. 

Kad su mi ljudi dolazili u pohode, bila sam pri¬ 
jazna, ljubezna, razgovorljiva i dobrohotna; zato 
sam i imala samo malo neprijatelja i protivnika. 
S kojima sam govorila, radovahu se u svojoj 
duši, jer moje riječi bijahu mile i slatke; prijazna 
bijah sa svakim. 

Iz vedrine mog čela izbijala je vedrina mog srca. 
Nikoga nijesam otpustila, a da ga nijesam razve¬ 
selila i utješila. 

Ako moja dobrota nije mogla pomoć u materi¬ 
jalnim stvarima pomagala sam kojom ljube- 
znom rječju. 

Tko osorno i mrko s ljudima postupa, taj se pra¬ 
vom naziva strašilom, i zaslužuje ukor. 

Ima ljudi koji su većinom nepristupačni, a kad 
govore više ranjavaju nego liječe. 

Mračni i nesnošljivi na teret su sebi i drugima, i 
ne znaju što znači tješiti. 

Dakako, ne moraš se sa svakim, bez izbora, 
upuštati u razgovor; moraš paziti koga pripu¬ 
štaš u svoju blizinu. Ako je nekomu potrebna 
tvoja pomoć, primi ga prijazno i ljubezno, 
saslušaj njegovu molbu, i ako mu možeš pomo¬ 
ći pomozi, inače govori s njim dobrohotno i po 
njegovoj želji. 

Ne mršti svoje čelo, ne mrgodi svoje lice i ne 
gledaj mrko, jer sve to pokazuje oholost, osor¬ 
nost i nemilosrdnost. Razvedri radije svoje obli¬ 
čje i pokaži se prijaznim prema ljudima. 

Tko bližnjega svoga u njegovim potrebama na 
nečovječji način odbija, tomu ni Bog neće usli- 
šiti njegove molbe. 

Blaga riječ, više puta je kao melem na ranu, i 
nevolja odmah se ublažuje, ako se pokažemo 
prijaznim. 

Ako je tvoje ponašanje daleko od gorkosti, to se 
svatko koji je ucvilijen vraća od tebe s velikom 
utjehom u srcu. 

Nijesi li već iskusio kako je Bog izvanredno 

dobar prema tebi, samo ako mu svoje teškoće i 
nevolje u tajnosti otkri ješ? 

Kako je dobar i sve oprašta! Kako je prema tebi 
ljubezan! To uvijek osjećaš, kad si u Njegovoj 
prisutnosti; i kad slijediš Njegova tiha i dobra 
nadahnuća. 

Srdžba tvojih neprijatelja i protivnika brzo se 
obrati u prijateljstvo, a njihovi prigovori u 
dobrohotnost, ako ti s njima pomirljivim i pre- 
dobivajućim načinom govoriš. 

Ne predobiva se i ne pobjeđuje svoje mačem, 
već blagošću; ona je najjači vez da se srce 
neprijatelja privuče i za sebe priveže. 

U tom slučaju drukčijim će te držati, tvoju ple¬ 
menitu misao će cijeniti, i više će te štovati nego 
prije. 

Pokazuješ li se prema svakome blag, to će te se 
iza tvoje smrti rado sjećati, a protivno biti će sa 
onima koji su sa svojom okolinom surovo i 
tvrdo postupali. 

Brini se samo za jedno: da tvoje riječi budu uvi¬ 
jek ozbiljne; jer najbolja prostodušnost jest 
onih, koji su ozbiljno ćudoredni; čedne riječi, i 
čiste njihove misli. 

Tvoje usne bit će slatke kao med, ako su tvoje 
riječi pune blage ozbiljnosti. 

Možeš biti milostiv, premda nijesi previše 

povjerljiv. Ako si milostiv uvijek ćeš biti čašćen 
i slavan. Naprotiv, ako si previše povjerljiv, 
postaješ mrzak i malo cijenjen. 

Nije nužno sve izgovoriti i duge govore dopuniti. 
S malo riječi može se mnogo izreći: Jedna jedi¬ 
na riječ prijaznog čovjeka čestoput je poučna 
knjiga velikih kreposti. 

Tvoje usne neka budu dopadne, kao grimizni 
vez, i tvoje riječi pune slatkoće! 

Slijedi me! 


32. VPoffhvulje 

Predan je u volju Božju - jamstvo 
sretnog života 

Ak o se volja čovjeka slaže sa voljom Božjom, 
tad je sve dobro. Bogu se sve dopada, osim gri¬ 
jeha. 

Bog ima svoje posebne namjere, koje su čovje¬ 
ku sakrite, i vrhunac je kreposti slijediti Njegove 
odluke i potpuno se predati u njegovu svetu 
volju. 

O koliko je puta moja bol bila velika i duboka 
kao more, moj kruh svagdanji, tvrd i gorak, a 
voda poput žuči i octa. 

Puno mi je dao moj Sin piti iz kaleža svoje 
gorke muke; ali u svako doba dobih utjehu, 

koja bijaše jamstvo u pobožnom i poniznom 
predanju u volju Božju. 

Riječi, koje je on u Maslinskom vrtu govorio, 
dok se u smrtnom strahu krvavim znojem zno¬ 
jio, te sam se kod svakog pohoda molila: “Oče, 
ne moja, več Tvoja volja nek bude!” 

Volja Božja držaše uvijek u svakoj nevolji moj 
duh uspravno, i davaše mu jakost i uzdržljivost 
u podnašanju protivnosti. 

Bogu se ne možeš protiviti, što god poduzimao; 
ne postoji protuplan protiv volje Božje i nitko 
Mu se ne može opirati. 

Božja Providnost proteže se na sve. On sam zna 
što je svakome korisno i potrebno za spas nje¬ 
gove duše. 

Što škodi zlatu ako ga se u vatru baca? Postaje 
sjajnije i veće je vrijednosti. 

Što škodi zrnu u zemlji, preko kojeg se nogama 
gazi, da je u zimi snijegom pokrito, kad iza toga 
raste, cvate i u bogatom klasju sazrije, koje se sa 
veseljem i ushitom kud otprema, gdje za kratko 
vrijeme bude ukusna hrana i za same knezove 
ove zemlje? 

Prepusti se, dakle, Bogu i odustani, moj sine, 
od svoje vlastite volje, koja te vrlo lako vara, 
dok je volja Božja za tebe najbolja. 

Korisnije ti je i bolje slušati volju Božju, nego 

tražiti da se volja Božja tebi pokori, koji se toli¬ 
ko puta varaš. 

Nauči se Bogu podlagati tako da ne želiš što ti 
hoćeš, već što se Bogu dopada; na taj ćeš način 
postići sigurno cilj savršenosti. 

Ako te siromaštvo tišti, ako te bolest muči, ako 
si prezren, ako ti i sama smrt pred vratima stoji, 
sve će ti slatko postati, samo ako u svemu upo- 
znaš volju Božju. 

Reci mi, moj sine, kada ti je koja protivština 
gorka? Kada misliš da je nemoguće trpljenja 
ovoga svijeta podnositi? Kada se opireš predati 
u volju Božju. 

Najbolja je molitva ako moliš da se u svemu vrši 
volja Božja. 

Na taj način upoznaješ jasno Božju Mudrost, 
moliš Njegovo Milosrđe i cijeniš Njegovu 
Pravednost, dok sam sebi najveću korist priba¬ 
vljaš. 

Dogodi li se nešto, što ti nije po volji, od čega 
tvoja narav uzmiče, moli odmah: “Gospodine, 
čini što Ti hoćeš, jer znam da kod svih Tvojih 
naredaba s najvećom dobrohotnošću radiš. Ne 
usliši ono što znaš da ja hoću, već jedino ono, 
preslatki Bože, što je Tebi na slavu i mojoj duši 
na spas. Oče, ne moja, već Tvoja volja! 

Najbolja je žrtva kad se u životu brineš samo za 

spas svoje duše, kada svoju vlastitu volju žrtvu¬ 
ješ i ne ustručavaš se činiti i podnositi što Bog 
hoće. 

Kao što se maleno dijete potpuno predaje svo¬ 
joj majci, tako se i ti prepusti Gospodinu, da te 
On kroz cijeli tvoj život po svojoj volji upravlja i 
vodi. 

Ima li veće sreće nego biti voden od nekoga, 
koji ne može pogriješiti u svojim putevima, i 
koji svoje, kroz najopasniju pustoš ovoga svije¬ 
ta, sigurno vodi k cilju u vječno blaženstvo! 
Prepusti se dakle Gospodinu od srca i sa veseljem! 
Jesi li mudro postupao to ćeš u nebu upoznati. 
Slijedi me! 


33. 

Strahopočitanje prema svećenicima - 
sigurna kušnja naše religoznosti i 
pobožnosti. 


Možeš proći čitavi svijet ali nećeš naći veće 
službe, moj sine, niti većeg dostojanstva od sve¬ 
ćeničkog. 

Kako Bog sve knezove ovoga svijeta u veličan¬ 
stvu daleko nadmašuje, tako ih nadvisuju sve¬ 
ćenici u časti. 

Vlast knezova ovoga svijeta samo je vremenita; 
naprotiv, služba svećenika je božanska. 

Svaki, koji pravu religiju poštiva i njoj je poko¬ 
ran, ukazuje svećenicima vjere poštovanje, jer 
su najviši službenici. 

Tko službenike Crkve prezire, taj prezire sigur¬ 
no i nauke Tajne svete vjere. 

Ja sam uvijek svećenike, koji su se imali skrbiti 
za hram, poštivala; u ranom djetinjstvu, u mojoj 
četvrtoj godini, kad su me moji dobri roditelji u 
hramu prikazali, naučila sam se službenike olta¬ 
ra poštivati. 

Rado i s visokim počitanjem sam ih slušala, kad 
su sv. pismo čitali. Puna strahopočitanja sam 
bila prema njima, kad su pred Presvetim - žrtve 
prikazivali. 

Naučila sam se, od mog Sina, da one, koji na 
stolici Mojsijevoj sjede, u svako doba cijenim i 
poštujem, pa kad bi i kažnjiva djela počinili ne 
bi prestala častit, premda su nastojali i moga 
Isusa ubiti. 

Kad je započeo Novi Zavjet, imala sam na isti 
način prema Apostolima strahopočitanje, jer su 
od mog Sina na zadnjoj večeri za svećenike 
posvećeni. 

Nikad ne zaboravi, moj sine, poštivati svećeni¬ 
ke, ako sv. vjeri želiš čast ukazati. 

O kako je velika razlika između svećenika 
Novog i Starog zavjeta. Svećenici Novog zavjeta 
prinose na oltarima najveću žrtvu, koja postoji, 
dok su žrtve Staroga zavjeta bile kao sjena 
prema ovoj. 

Promisli, što sve svećenicima duguješ. Hrane te 
Tijelom i Krvlju mog Sina, odrešuju te, sa zako¬ 
nom sv. Evanđelja upoznavaju i podijeljuju ti 
sv. Sakramente, koji te u nebo vode. 

Oni su tvoji oci, voditelji tvoje duše, tvoji 
dobrotvori, te zaslužuju da ih poštivaš. 

Opaziš li kojeg zlog čovjeka, koji svećenike 
prezire, možeš biti siguran, da on malu ili nika¬ 
kvu vjeru ne posjeduje. 

Svaki koji prezire svećenike u opasnosti je da 
odpadne od vjere. Jednako, koji ne poštuje slu¬ 
žbu koju svećenici obavljaju, sigurno vrlo malo 
poštuje vjeru. I dok on svećenički stalež prezi¬ 
re, samoga Krista vrijeđa. 

Strahovito je, moj sine, ponavljam, strahovito je 
da se danas svećenike tako malo poštuje, nji¬ 
hov broj umanjuje, da ih se progoni i za najza- 
dnje drži; iz toga se može zaključiti kako malo 
dan danas vjera još vrijedi. 

Ne slijedi taj bezbožni primjer, ako ne želiš na 
vijeke propasti. Ozlijeđuješ Božju zjenicu, ako 
se ogriješiš o Njegove svećenike. 

Vjeruj mi, moj Sin će sav prezir, svo ruglo, 
ismjehivanje i progone, što se je svećenicima 
nanijelo, osvetiti i svakog neprijatelja svećenika 
vjećnom propasti kazniti. 

Ne gledaj na pogreške i prestupke svećenika, 
jer oni su ljudi kao i ti, te su kao i drugi napa¬ 
stovani i od napasti mogu biti nadvladani. 
Promotri više to da su oni postavljeni na službu 
oltara Najvećega. 

Bog će svoje nevrijedne sluge već kazniti i to u 
strogoj mjeri, ako se ne poprave. 

Ti nijesi njihov sudac, i ne ide tebe da ih koriš. 
Ako ih ne poštuješ, vrlo lako može ti kod smrti 
biti uskraćena njihova utjeha i pomoć. 

Radije opravdaj njihove pogreške, kod onih koji 
zlo o njima govore, i tako ćeš naći milost pred 
Bogom, koji je svećenicima u hramu na svojim 
sv. Oltarima službu predao. 

Ne zavidaj im na njihovoj vlasti; oni imaju to od 
Crkve i od zasluga Kristovih, jer Njemu Njegovi 
službenici na osobiti način leže na srcu. 

Bog, koji se za sve brine, brine se i za stanje 
svećenika, i ako oni bolji kruh uživaju i uopće 
bolje imaju, to znaj da su oni prvi službenici 
Božji, i za uzdržavanje njihove visoke službe 
više i zaslužuju. 

Svijetlom će svijetliti tvoja vjera, ako svećenike 
poštivaš i u pažnji ih držiš. 

Slijedi me! 


30. W*o<jf/av/fe 

Umjerenost - izvanredno sredstvo proti 
mnoštvu nevolja, 

Sretan je onaj koji svojem tijelu uskraćuje, i 
uvijek umjereno hranu uživa! 

Svaka navala sa strane koje nevolje bude ome¬ 
tana, ako se hranu i pilo umjereno uživa i sa 
jednostavnom hranom zadovoljuje. 

Narav je sa malim zadovoljna; ona se protivi 
izobilju i želi ostati svježa i zdrava. 

Duh postane slab i misli se uspavljuju u tijelu, 
koje se preobilno goji. 

Smrt je došla na svijet po neuzdržljivosti i slado- 
kusnosti, koja djecu Adamovu troši i u prah 
pretvara. 

Kako je malo hrane bilo na mom stolu, moj 
sine, kad sam sa svojom obitelji blagovala. 
Raskošne objede sam izbjegavala, a izabrana 
jela prezirala. Moje stanje i zvanje nije dopušta¬ 
lo nikakvo uživanje, niti je moja duša tražila da 
se u tom zasiti, već se naprotiv radovaše pri 
oskudnom jelu. 



Poslastice nisu nikad u moju kuhinju dolazile, 
već sam sebi i svojima jednostavnu hranu pri¬ 
pravljala. 

Pozvana na pir u Kanu, došla sam tuđoj nevolji 
u pomoć, jer ni jesu imali više vina. Nijesam tra¬ 
žila pomoć u moga Sina, iz želje za vinom, već 
da priskočim u nevolji i da se pokaže moć 
moga Sina. 

Moja je hrana u nastojanju oko savršenosti, i 
moje piće bijaše veselje čistog srca; to bijaše 
skladište vina gdje me moj kralj i Bog uvede, i 
gdje On u meni svoju svetu i čistu ljubav sebi 
pripravi (Pjesma nad pjesmama). 

Vedrina mog duha, kreposne vježbe, proizlazile 
su odatle što sam se od stola dizala više gladna 
nego sita. 

Prisvoji stoga umjerenost, i neka ti ona bude 
djelujuće sredstvo proti svim nevoljama. 

Što svome tijelu više podaješ jela i bolje ga 
gojiš, to postaje objesnije, i razuzdanije, te hoće 
da zagospodari. 

Božja providnost brine se za svakoga. Bog je 
svoje odaje za hranu bogato i obilno otvorio 
svakom stvorenju; ali zahtijeva da se istim razu¬ 
mno i umjereno služimo. 

Nije volja Stvoriteljeva da u obilju i raskalašeno- 
sti potrošimo Njegove darove te tako postane- 

mo nevrijedni Njegove dobrote. 

Ne samo da prepun želudac škodi zdravlju tje¬ 
lesnomu, već otešćuje i potamnjuje duh, tako 
da postaje nesposoban za ikakav posao. 

Uopće je proždrljivost veliko zlo, koje čovjeka, 
tog divnog i časnog stvora Božjeg, u životinju 
obraća, i baca ga s njegove visoke časti u najni¬ 
že poniženje. Odakle tako silno oslabljenje 
duha, i tromost, ako ne od prekomjernog uži¬ 
vanja u jelu i pilu? 

Mudro izbjegavaj bučne gozbe, gdje se bezbroj 
zdjela nosi i gdje pijančevanje slavi pobjedu 
nad razumom. 

Tko vjeruje, da bez umjerenosti može ostati čist, 
taj želi postignuti nešto nemoguće. 

Nigdje tako zle strasti ne bjesne kao u prenapu- 
njenom tijelu. 

Čiste duše oprezno izbjegnu svim bogatim 
gozbama i uživanju, jer nigdje ne leži veća opa¬ 
snost za sramežljivost kao tu, gdje obrambeni 
zid uzdržljivosti popušta. 

Budi stalno na oprezu, i u svim svojim djelima 
zapamti i znaj se ravnati, da je neumjerenost i 
proždrljivost ona koja ti najviše ometa napredak 
u dobru. 

Čuvaj se u tim stvarima na poseban način, ako 
ne želiš biti ismjehivan od drugih, a sebe poni- 

ziti i sniziti do životinje. 

Umjerenost je majka slave. Oni koji u hrani i 
pilu izbjegavaju svaki prestupak, lako izvršuju 
velika i plemenita djela i u velikoj su cijeni. 

Budi, stoga, prijatelj umjerenosti i uzdržljivosti, 
tako ćeš uvijek zadržati Božju naklonost i primi¬ 
ti obilje milosti. 

Bdij nad sobom, da ne izgubiš trijeznost! Nauči 
se, kako si čuo od mene i 
- Slijedi me! 


35. &oy/wv/je 


Druženje s dobrima - znak dobrog 
ćudoređa 


Ljudski 


d je život zajednički, i svaki čovjek traži 
jednu osobu s kojom se može družiti. 

Ipak ima nekih koji svaki saobraćaj s drugima 
izbjegavaju. To se dogada bilo iz naročitog 
nadahnuća Božjeg ili iz posebne ljudske 
mržnje. 

Pošto je, dakle, svatko svom bližnjemu potre¬ 
ban i pomoć mu potrebita od strane bližnjega, 
da čovjek bude u dobru uzdignut. Pobožno 
druženje je ono, koje nas u ćudoređu poduča¬ 
va, zle navade odstranjuje i k tomu doprinosi, 
da u dobru napredujemo. 

Svaki drugi saobraćaj, koji tvoje dobre pobude 
navodi na zla djela, mora se odstraniti i zabaciti. 
Ja sam, moj sine, bila sama sobom zadovoljna, 
a ipak sam se, moradoh li, s ljudima družila, i to 
uvijek samo s dobrima, čije društvo pripravljaše 
mojoj duši veselje. 

Bolja je škola kreposti dobar primjer, nego 
poduka. 

Moj mali Isus, istom rođen, izabra nedužnu 
djecu za svoje prijatelje; one, koji su radi Njega 
od Heroda bili umoreni. I iza toga učaše sve da 
je najbolje prijateljstvo ono gdje je nevinost i 
pobožnost. 

Kao pratioca u životu podade mi, moj Bog, 
čistog zaručnika svetog Josipa, a kao zaštitnika 
podade mi, moj Sin na Križu, djevičanskog 
Ivana. 

To društvo bilo mi je od velike koristi! Nauči se 
i u tome, moj sine, što si dužan činiti! 

Ni jedan izbor nije znamenitiji i ozbiljniji, kao 
izbor dobrog druga. 

Ništa nije opasnije za moral i naše srce, kao 
društvo zlog druga. 

Svakako je hvale vrijedno, i dokaz dobre krepo¬ 
sti, te znak pravog i čistog karaktera, kad čovjek 
ostane pošten i dobar u društvu opakih. 

Ali to je i vrlo opasno, jer lakše prisvojimo grije- 

he od zlih, nego kreposti od dobrih. 

Izbjegavaj opake i znaj, da su oni tvoji najveći 
neprijatelji. Poslanici su vražji koji žele da te 
odvrate od puta kreposti i nastoje da te, zama- 
mom k opačinama, dovedu u propast. Kako je 
to opako prijateljstvo i neshvatljivo poremeće- 
nje uma, kad govori: “Dođite, okitite se ružama, 
prije nego u venu... Ostavimo svagdje uspome¬ 
nu našeg veselja, jer je to dio naše sudbine, naš 
udes!” 

U tom pitanju, stvari stoje ovako: ako se dobar s 
opakim sjedini, dobar obično postaje opak; ako 
se opaki sjedini s dobrim, opaki ne postaje 
bolji. 

Ne poklanjaj dakle svoju posebnu ljubav 
onome koji o Bogu neće ništa da čuje, jer ćeš 
od toga teško stradati i Boga ćeš potaknuti na 
srdžbu, ako se s Njegovim neprijateljem družiš i 
jednako s njima misliš. 

Ništa nije dragocjenije kao bogobojazni prijatelj; 
ništa opasnije kao drug čija je volja sklona na 
zlo i koji samo o svjetskim stvarima govori i 
zemaljske trice nosi u glavi. 

Ne pokvari li trula jabuka zdravu, a pokvareni 
zub dobrog’ Isto tako čini prijateljstvo sa opakim. 
One koje si u životu za drugove izabrao, imat 
ćeš ih u vječnosti. Jesu li bili dobri, to će i tvoje 

prebivanje biti kod dobrih u nebu; jesu ii bili 
opaki to ćeš s istima biti u paklu. 

Dakle, biraj što ti je korisno i drži vjerno moju 
pouku u pameti, jer riječi tvoje Majke mogu te 
samo k spasu privesti. 

Cijenit ćeš me i veselje i radost pripraviti, ako se 
od bezbožništva odstraniš i k dobrima i krepo¬ 
snima se pridružiš. 

Ne daj svakom svoju ruku i ne reci nikome: 
budi mi prijatelj i drug, prije nego znaš sigurno 
da on teži za krepošću a opačine izbjegava. - 
Slijedi me! 


36. VPoy/avfye 

Počitanje spram starcima - hvale vrije¬ 
dan početak mudrosti 


Svakoga 


moramo poštivati i cijeniti, pa bio on 
i najneznatniji, jer u sebi nosi sliku Božju, i za 
istu je svrhu stvoren, za vječno blaženstvo. 

Ali ipak ima nekih, koji se moraju više cijeniti i 
poštivati; a to su, - starci. 

Koji su u starosti i godinama poodmakli, punim 
pravom zaslužuju naše poštovanje, jer prema¬ 
šuju po svojim djelima i iskusnim životom 
mlade, te su većim dijelom davno prije njih 
podnosili teškoće ovog života i dnevne jade. 

S punim, dakle, pravom mogu naši roditelji, 
dobročinitelji, prijatelji, ili zaštitnici, tražiti naše 
poštovanje. 

Sigurno si u Evanđelju čitao, kako sam žurno 
otišla u brda Judeje da svoju staru rođakinju 
Elizabetu pozdravim; da joj kod poroda budem 
u pomoći. 

S velikim sam veseljem i puna svete ljubavi 
posluživala, kao prava kćerka svoje roditelje, 
Joakima i Anu. 

Nije mi bilo nikada odurno pomagati ih u njiho¬ 
voj slabosti i priskočiti im u pomoć u svim nji¬ 
hovim potrebama. 

U tom nijesam nikada popuštala, sva dok im 
nijesam, kod njihove blažene smrti, zaklopila 
oči. 

U zakonu Božjem bila sam od svojih pobožnih 
staraca dobro podučena, i njihov sam sveti 
život nasljedovala. 

Uvjerena od te mudrosti, iskustva i znanja, koje 
se nalazi u starcima, cijenila sam njihov savjet i 
djela više nego mladih ljudi, koji u mnogočem 
vrlo malo znaju, i rijetko što dovrše u redu, radi 
svoje nestalnosti. 

Starost je vrijedna poštovanja; što je tko stariji 
tim više ga moraš cijeniti i potpomagati. 

Pamti, sinko, riječi Duha Svetoga, koje sam u 

srcu čuvala: “Sijeda glava je čast staraca”. “Ne 
prezri savjete staraca, jer oni su učili od svojih 
otaca”. - “Kako lijepo pristaje sud sijede glave, 
kako raskošno pristoji starcima mudrost i kako 
slavna je za njih uvidavnost i promišljanje!". 

To je početak pravog djelovanja i mudrosti; to 
će ti koristiti i učiniti te vrijednim poštovanja u 
tvojoj starosti, kojoj ideš ususret i koju sebi 
želiš. 

Pravedni i sijedi starci zaslužuju visoko pošto¬ 
vanje: prvo radi broja njihovih godina, drugo 
radi broja njihovih kreposti. 

Iskazuj uvijek prema starcima poštovanje. One 
pak poštivaj najviše koji su ti u mladosti bili od 
koristi, da uzvratiš na primljena dobročinstva sa 
strahopočitanjem i visokim poštovanjem. 

Starost ima svoje slabosti, kao i mladost svoje 
pogreške. Mrmljanje i mrki pogledi pojedinih 
staraca ne smiju te navesti na krivi put u tvojoj 
dužnosti. Njihove časne sijede kose moraju te 
poticati da, usprkos tomu, i zdušno im služiti. 
Nije za te sramota ako te karaju. Promisli samo, 
nijesi li možda štogod zaslužio da te ukore ili 
opomenu i da te tako na dobro potaknu. 

Ne ismjehivaj ih radi slabosti ili pogriješaka nji¬ 
hove starosti, radi njihove zagrižljivosti, pogrije- 
šnog govora ili djetinjskih izražaja; to donosi 

starost sa sobom, to će isto i tebe zadesiti, ako 
doživiš tako visoku starost. 

Zašto se toliko brineš za svoje zdravlje? Sto se 
tako strašiš bolesti? Zar nije to stoga što želiš 
doživiti veliku starost? 

Promisli: ako ti želiš od drugih biti pažen i 
poštivan, zašto starcima uskraćuješ strahopoči- 
tanje i ljubav? 

Na isti način, kako sada sa starcima postupaš, 
tako će jednom, kad te pritisne težina visoke 
starosti, s tobom postupati. 

Mjerom, kojom u mladosti mjeriš, tebi će mjeri¬ 
ti. Kako si u svojoj kreposti zaslužio, tako će ti 
se naplatiti. 

Bog vrlo dobro pamti, kako se spram starcima 
ponašaš. On će tvoj život produljiti ili skratiti, 
već prema tome kako si sa starcima postupao. 
Jesi ii tvrdo i surovo, tako će - doživiš li visoku 
starost - prezir i nepoštovanje biti tvoja plaća. 

Ja se nadam od tebe najboljem, da se nećeš 
mojim riječima protiviti, jer te one potiču da i ti 
jednom doživiš sretne dane u svojoj starosti. 
Slijedi me! 

37. VPog/awlje 

Promatranje svetih stvari - korisno 
sredstvo za svaku krepost 

Nema čovjeka na svijetu, koji, dok bdije, na 
nešto ne misli, kad mu je razum i mašta u 
pokretu. 

Svim djelima mora misao prednjačiti, jer duh u 
nutrini zapovijeda. 

Kako li su izvrsna ljudska djela, koja su od 
dobrog nadahnuća rođena, jer od razuma dobi¬ 
vaju, koji je duša zamislila u promatranju. 
Graditelj ne poduzima gradnju bez nacrta, tako 
isto ni slikar ne počinje sliku, prije nego ju je u 
duhu zamislio. 

Ti moraš, sinko, marljivo razmišljati prije nego 
za počneš, da tako tvoje misli budu kod Boga, a 
tvoje djelo dobro izvršeno. 

Reci mi, što ti koriste sva tvoja djela, ako nijesu 
Bogu ugodna, i kako mogu od Njega biti napla¬ 
ćena, ako nisi o njima nikada prije razmišljao? 
Moja najveća radost bila je: o svetim stvarima 
promatrati. Uvijek sam imala Vječne istine pred 
očima i zato je svako moje djelo bilo sveto. 
Svaki sam dan započinjala sa svetim promatra¬ 
njem i po njemu sam upravljala sva svoja djela. 

U promatranju Božje Ljepote i Veličine nalazila 
sam dnevno svoju radost, veličala sam Njegovo 
Veličanstvo iz sveg srca i revno nastojala da Ga 
nikad, pa ni u najmanjoj stvari, ne uvrijedim. 
Kad god sam gledala Njegovog Božanskog 
Sina, promatrala sam Njegove osobine i promi¬ 
šljala o velikom djelu: Kako je s nebesa sišao na 
zemlju, sebe ponizio i uzeo oblik sluge, i u 
svemu, sve do smrti na Križu, bio pokoran volji 
svog nebeskog Oca! 

Moli Boga, i on će te rasvijetliti. On će ti pomo¬ 
ći, da se naučiš razmišljati, u tvom najvažnijem 
poslu, o spasu duše. 

Zašto se možeš u vremenitim stvarima upuštati 
u tako duboke misli? Zašto si inače tako pame¬ 
tan, kad se radi o vremenitim stvarima? Zar zbi¬ 
lja ne bi mogao ništa naći da razmišljaš, kad se 
radi o spasu tvoje duše? 

Život i muka mog Sina, Njegove rane, nebo, 
pakao, smrt, sud, cijelo Evanđelje, sve ti pruža 
dosta materijala, da nad tim promišljaš, ako 
samo hoćeš. 

Nije potrebno da se dugo mučiš u razmišljanju, 
dovoljno je samo četvrt sata, da razbistriš jednu 
istinu i da shvatiš kako treba urediti poslove. 

Iza svakog pobožnog razmišljanja učini dobre 
odluke, koje pristaju najbolje spasu tvoje duše, i 

moli pouzdano Boga, da ti poda svoje milosti, 
da u odlukama ustraješ. 

Molitva bez razmatranja hladna je; razmatranje 
bez molitve, ostaje neplodno. 

U rano jutro ubereš u svom vrtu raspupkan cvi¬ 
jet i cijeloga dana sa sobom nosiš, da ga od vre¬ 
mena do vremena pomirišeš, a zaboravljaš 
dobre stvari, o kojima želiš djelovati. 

Vrlo uspješan put k savršenstvu je promatranje. 
Po njemu su se sveci dovinuli do vječnog uživanja. 
Ne usudi se, stoga, zanemariti razmišljanja o 
svetim stvarima. 

Promatraj dnevno barem malo i svoj ćeš život 
privesti na najbolji put! 

Slijedi me! 


38. 

Zahvalnost za primljena dobra - 
dragocjenost prave uvidavnosti 


Zahvalna ćud jest nešto osobito i dragocjeno, 
jer pripoznaje što je primila, i zaslužuje visoku i 
časnu hvalu. 

Kako je nezahvalnost svojina samo malenom 
broju divljih životinja, tako je zahvalnost sva¬ 
kom čovjeku, kao razumnom biću, prirođena. 
Nebo i zemlja nazivaju zahvalnost dobrodo- 

šlom. Čovjek prima dobra od Boga, kao i od 
njemu ravnih. Zahvalnost je najbolji ključ, da se 
još više dobročinstava prima i da stara ne pro¬ 
padnu. Zaista je nesretan onaj koji smisao 
zahvalnosti za primljena dobročinstva izgubi. 

Ne bi ti mogla nabrojiti sve milosti, sinko, koji¬ 
ma je Bog moju dušu napunio i moje tijelo ure¬ 
sio! Ali ja sam svaku najbolje upotrebila, te 
neprekidno Bogu zahvaljivala. 

Osobito od sveg srca bijah ponizna i zahvalna 
Previšnjemu na visokoj časti, što postadoh 
Majkom Božjom, kojom me je Bog nad sve 
druge milosti odlikovao; i u svako doba pokla¬ 
njaše mi Bog novih milosti, koje sam svojim 
djelovanjem na najbolje upotrebila. 

Pa i ljudima, koji su meni i mom Sinu dobro 
činili, bijah zahvalna; tako sam razbojniku 
Dizmi pribavila duh pokore, oproštenje njego¬ 
vih grijeha, i ravni ulazak u nebo, jer nas je 
zaštitio, kad smo bježali u Egipat. 

Moj sinko, zahvalnost je osobito plemenito 
djelo, i neće ti škoditi, ako se dobročinstva 
zahvalno sjećaš i zahvalu uzvraćaš. 

Ne možeš li za primljena dobročinstva vraćati 
dobročinstva, dovoljno je da samo u srcu hvališ. 
Ne možeš tajiti, da ti nije od Boga sve što imaš, i 
da u svakom času novih dobročinstava ne pri- 

maš. Ne ustručavaj se, dakle, u poniznosti svoju 
hvalu uzvratiti, ako ne želiš da On izvore svojih 
milosti zatvori i od svoje darežljivosti odustane, 
jer je nezahvalnik Njemu nadasve oduran. 
Odmah, nakon primljenog dobra reci: “Hvala 
Ti, o Bože, moj najveći i najbolji dobročinitelju, 
Tebi, koji si meni nekorisnom sluzi to dobročin¬ 
stvo podijelio. Daj mi milost da Tvoja dobročin¬ 
stva uvijek pravo upoznam i Tebi zato zahva¬ 
ljujem!” 

Svaki put kada ustaneš, zahvaljuj Bogu za sre¬ 
tno sprovedenu noć. Ideš li na počinak, zahva¬ 
ljuj Mu ponovno za sretno proživljeli dan. Vratiš 
li se sa kojeg putovanja, zahvaljuj mu za 
Njegovu zaštitu. Jesi li jeo ili pio, zahvali Mu za 
hranu koju si uživao. Po dovršenom poslu, 
zahvali za sretan uspjeh. Napose Mu zahvali i 
za nadvladane napasti, za podijeljenu pobjedu. 
Bit će vrhunac zahvalnosti, ako Bogu zahvalju¬ 
ješ i za protivštine, za pretrpljena progonstva, 
za bolesti i patnje, koje moraš podnositi. 
Promisli, da ti Bog u tome samo dobro želi, da 
ti daje prigode za zasluge. Budeš li se tako vla¬ 
dao, dobro zapamti, bit će ti Bog uvjek milostiv. 
Naprotiv, ako budeš zlovoljan Njegovoj dobro¬ 
ti, i ako u nevoljama izgubiš zahvalnost, odvra- 
tit će od tebe svoje milosti. 

Nije samo ono dobro i korisno što je tvojoj 
naravi ugodno i prijatno. Ono, što ti manje 
godi, koristi ti mnogo više, ako ustrpljivo 
podnosiš. Reci stoga u svako doba, kad moraš 
nešto pretrpit: “Bogu hvala"! 

Ništa više ne izaziva srdžbu Svevišnjega kao 
nezahvalnost, kojom su podijeljena dobra pobr¬ 
kana a zasluge uništene. 

Ona je užareni vjetar, koji presuši izvor ljubavi, 
upije rosu milosrđa, te zapečati vrelo milosti. 

Ne manje budi zahvalan i prema ljudima, koji 
su ti dobra učinili i koji su tvoji dobrotvori. Na 
taj način ćeš njihovu zadobiti dobrotvomost i 
nikad ti neće uzmanjkati njihova pomoć. 

Ako dobročinitelj ne traži baš izričito da bude¬ 
mo za njegova dobročinstva na neobični način 
zahvalni, to ipak očekuje da pokažemo bar mali 
znak zahvalnosti. 

Posve je odurno, a i pogani tako ne rade: ne 
pripoznavati dobročinstva, ispričati se zabora¬ 
vnošću, te i za dobročinstva još vrijeđati. Ali, 
jao, koliki kršćani na taj način postupaju! Ako si 
vrijedan tako nešto učiniti, zaista si vrijedan 
svakog ukora. 

Kad nezahvalnik zloupotrebljava dobročinstvo, 
nanosi veću štetu sebi, gazi nogama svoju čast i 
potpuno je gubi. 

Neizbrisivo se sjaji ime dobročinitelja, a ime 
nezahvalnika pokriva se prezirom i sramotom. 
Izaberi, sinko, najbolje! Budi zahvalan Bogu i 
ljudima, budi zahvalan u svako doba i - 
Nasljeduj me! 


39. ^Poglavlje 

Ustrajnost u dobru - najradosnija 
utjeha u smrtnom času 


Krepost, koju Bog jedino kruni, je ustrajnost. 
Ona jedina zadobiva pobjedu i bez nje nijedna 
druga neće biti nagrađena. 

Gdje nje nema, koju mora pratiti svako dobro 
djelo, tu se uzalud očekuje nagrada na nebu. 
Biti dobar i pobožan nije dostatno, treba biti 
stolno dobar i ustrajati u pobožnosti; to je neo¬ 
phodno potrebito da se dođe u vječno blažen¬ 
stvo. 


Započeti, te malo vremena ustrajati, to mnogi 
čine; ali do konca u dobru ustrajati, to samo 
mali broj razumije. 

Kakva bijah, ostadoh uvijek, i nikad nisam u 
onom, što sam upoznala kao dobro, poduzela 
ni najmanju promjenu. 

Kreposti, koje su svjetlile u mojoj duši, nijesu 
nikad potamnjele; dap>ače, sve do moje smrti, 

sjaj se istih sve više umnožavaše do najvišeg 
stepena. 

Mjesec, simbol nestalnosti, imala sam pod svo¬ 
jim nogama, i nitko me ne vidje danas drugdje 
nego jučer. 

Moja nevinost ostala je uvijek neokaljana, 
kakva bijaše već u prvom času mog Začeća. Ni 
najmanjom ljagom nije bila zamrljana; zato sam 
bila okrunjena zvijezdama i suncem odjevena, 
što u meni bijaše sveto, ostade netaknuto do 
moje smrti. Uvijek je u meni plamtjela ljubav 
Božja istom vatrom i jakošću, i nijesam dopusti¬ 
la da nerazboritost zavlada mojim umom i 
srcem. 

O kako za to kraljujem visoko nad svim stano¬ 
vnicima neba! O kako sam blažena zbog svojih 
zasluga. 

Uistinu, sinko, nijedna krepost nije u nebu tako 
okrunjena, kao ova, koja nikada s pravog puta 
ne skreće. 

Malo koristi dobar zaključak, ako nema izdržlji¬ 
vosti. 

Mnogo ima dobrih želja u čovjeku, mnogo 
pobožnih namjera, mnoga čeznuća za krepo- 
šću; ali što sve to koristi, kad ustrajnost manjka! 
Mnogi u trkalištu naglo hite, te izgleda kao da 
su revni, a ipak brzo se umore i napuste trku. 

Nestalnost je ona, koja je njihova srca odvratila 
od onoga što su hvalevrijednim načinom podu¬ 
zeli. Oni sramotno okreću leda, preziru i ono za 
čim su prije tako vruće čeznuli. 

Takvi su slični lastavicama, koje ljeti svojim pje¬ 
vanjem ispunjaju zrak i kod ljudi se kao gosti 
zadržaju, ali u danima zime, zamuknu i napuste 
nas. 

Ako si jednom poduzeo i zaključio da ćeš služiti 
Bogu tad nastoj da svoje misli više ne mijenjaš i 
od kreposti ne odustaješ. 

Oboružaj se uzdržljivošću, izmoli odozgor stal¬ 
nost, te bdij nad svakom napašću koja te zahvati. 
Najviše zloupotrebljiva Božju dobrotu onaj, koji 
koleba između revnosti i lijenosti, kreposti i 
opačine, Boga i đavla. 

Ako je Bog dobar, zašto da ne bude uvjek lju¬ 
bljen? Je li davao opak, zašto ga se uvjek ne 
proklinje? 

Zaista pokazuje zlu i nestalnu ćud onaj koji 
počinje zanemariti pobožnost i straši se vježba¬ 
nja kreposti, a opačina mu se, naprotiv, sve više 
mili. 

Prave ustrajnosti nema u onome koji se iz ljuba¬ 
vi prema životu i zbog straha pred smrću odale- 
čuje s pravog puta i pada u zdvojnost. 

Jedino ustrajnost može nešto protiv vražjim 

napadajima, ako početak dobar konac kruni. 
Izbjegavaj svakoga koji ti nastoji oslabiti ili slomiti 
ustrajnost, jer on te neće pratiti kad umreš, već 
ćeš potpuno sam unići u kuću svoje vječnosti. 
Obnovi dobro i ozbiljno svoju odluku: Bogu 
služiti. Sjećanje tog saveza, što si ga učinio, uči¬ 
nit će da ćeš ostati stalan u službi Božjoj i uvjek 
Mu biti mio. 

Kako slatka će ti biti smrt ako ti ustrajnost 
krunu zlatnu, s draguljima obloženu, postavi na 
vidik; krunu koja te u nebu čeka kao nagrada 
za ustrajnost. 

Stoga, sinko, budi u svim stvarima oprezan - i 
slijedi me! 


bO. VPog/artlje 

Lijenost u službi Božjoj - pred Bogom 
veliko nedjelo. 

S punim pravom Bog od nas zahtjeva da se 
klanjamo Njegovom Veličanstvu, da Mu služi¬ 
mo svim srcem, svom dušom i svom jakošću 
svojom. 

Čovjek, i ako smrtan i vrlo slabašan, ipak je 
dužan Bogu, na ovom vidljivom svijetu, bez 
zanemarivanja služiti. 

Često i sa strahom prati riječi prorokove: 

“Proklet, koji djelo Božje nehajno vrši!” 

Najviši čovječji cilj je: Bogu služiti. Kako ćeš to 
pravo izvršavati, ako se podaješ mlakosti? 

O, da si me samo jednom vidio, sinko, kad sam 
se na molitvu ili razmišljanje pripravljala, kad 
sam se u hramu nalazila ili kad sam Božanskom 
Sinu služila! 

Svaku sam rastrešenost odalečila od svog duha 
i upotrebila sve svoje moći da što dostojnije i 
vrijednije Bogu služim. 

U svako doba plamtjaše u mom srcu sveta vatra 
i moj duh bijaše potpuno užaren, tako, da me 
ni najmanje mlakost ne obuze, koja bi u meni 
ohladila ljubav k Bogu. 

U pobožnosti sam bila revna i Bog je primio 
moje nastojanje. Ono što ga najviše vrijeđa jest 
nemarnost u Njegovoj svetoj službi. 

Ako te, moj sine, vodi prava vjera, to sigurno 
shvaćaš što znači: Bogu iz srca služiti. 

Budi revan u svemu, što se na Boga odnosi, i 
trudi se da sve pravo dovršiš. 

Tad ćeš i ti upoznati kako je lijenost velika 
nevolja, kako ona, ono što je najsvetije, oskvr- 
njuje, i kako je u očima Božjim zabačena. 

Staklo a ne biser, olovo a ne zlato, pljevu mje¬ 
sto zma, donosi Bogu onaj koji je lijen u njego¬ 
voj službi. Kako onda da od Boga ne bude pre- 

zren i osramoćen onaj koji tako velikom 
Veličanstvu, poput Kaina, donosi na dar najne- 
znatnije, i to još opiranjem? 

Izbacit će iz svojih usta Bog svakoga, koji se 
prikaže pred Njegovo lice spavajući; koji 
nemamo moli, koji pun lijenosti svoju žrtvu pri¬ 
nosi, te se pokazuje mlak i lijen u službi Božjoj. 
Tko Boga upozna a ne služi Mu, toga je Bog u 
spoznaji vjere primio u svoja usta, ali ga odmah 
poradi njegove mlakosti i izbacio. 

Nije dovoljno samo velike grijehe izbjegavati, a 
međutim se u službi Božjoj nemarnim i lijenim 
pokazati. 

Kao što tamjan na mrtvom ugljenu ne dava 
miomiris, i od mlitave ruke bačen kamen ne 
dopire visoko: tako ni pospana molitva ne 
dopire do neba. 

Tko vjeruje da će usprkos lijenosti svoje duše, 
biti daleko od grijeha, jako se vara; jer prvi 
korak k propasti jest lijenost u pobožnim činima. 
Kad želudcu ne prija kruh, znači da je bolest 
blizu. U sličnom slučaju nalazi se onaj, koji 
Bogu nemamo i lijeno služi. 

Ako duh postaje nemaran, mlitav i postepeno u 
milosti Božjoj oslabi, tada tijelo i krv traže svoje. 
O kako je nesretan onaj, koji svoju pospanost 
ne liječi, i ostaje površan u službi Božjoj, taj 

neće dugo u milosti Božjoj ostati, već će ju za 
kratko vrijeme izgubiti. 

Kad duši manjka sveta revnost, jakost milosti 
djeluje malo ili ništa. 

Prije se obrati na pravu pokoru onaj, koji je hla¬ 
dan, nego mlaki odstupi od svoje lijenosti. 

Revni pokornik pobožniji je od nedužnog lje- 
nivca, jer dok onog podiže milost Božja, ovog 
Bog odbacuje i poradi njegove mlitavosti nje¬ 
gov je pad blizu. 

Zbaci, o sine, lijenost i pospanost iz svoje duše. 
Vrši naprotiv sve ono što Bogu pripada, revno- 
šću duha i toplinom vjere, želiš li dopasti se 
Bogu i meni. - 
Slijedi me! 


l/i. VPog/cvvlje 

Priprava na smrt - spasonosna misao 

Iako bijah bez grijeha, ipak sam okusila smrt. 

I moj Sin bijaše podložan smrti; Njemu kao i 
meni, ne bijaše smrt kazna, već put u blaženu 
raskoš vječnog života. 

Istina, ja nisam bila u pogibli nesretne smrti, jer 
ostadoh bez strahota, koje, samo i jedan jedini 
grijeh sobom donosi. 

Isto sam se na smrt, sa svim tim svojim odlika¬ 
ma, pripravila, da tim moja slava što slavnija 
bude. 

Ja sam svoju dušu u ruke Svog Sina predala, i 
ne dugo iza toga bilo je moje tijelo uzneseno na 
nebo. 

Moje dijete, ne pripravi se na ništa tako dobro, 
kao na smrt. Taj je posao, između svih tvojih 
poslova, najveći. Dobro promisli, jer o tome 
ovisi čitava tvoja vječnost. 

Hoćeš li ovo ili ono dovršiti, ne znaš, ali sigur¬ 
no je, da moraš umrijeti i sa svijeta otići. 

Gdje, kada i kako ćeš umrijeti, to ti je nepozna¬ 
to; stoga nemoj tako neoprezno živjeti, kao da 
ćeš dugo živjeti i svi prije tebe umrijeti. 

Što vidiš u tom životu drugo nego smrt? Zašto 
se dakle tako slabo pripravljaš? Zar te ne može 
svaki čas, dok na to i ne misliš, iznenaditi? 

O kako često čuješ o slučajevima nagle smrti. 
Zašto dakle tako zavlačiš poboljšanje svog živo¬ 
ta? 

Kako druge, tako i tebe, može u svakom trenu¬ 
tku smrt iznenaditi; u grob možeš leći kad 
misliš da si najzdraviji. 

Varaš se misliš li da su samo ljudi u odmaklim 
godinama u pogibiji blize smrti; mnogi su kao 
mladići i jaki ljudi umrli nenadnom smrću. 

Teško tebi ako te smrt nepripravna zadesi; 
naprotiv, blago tebi ako te nade u milosti Božjoj. 
Nema dragocjenije smrti nego ako joj je bila 
predhodnicom velika opreznost. Iskrena i gorka 
pokora čini i istom griješniku smrt slatkom. 

Ne odgodaj pokoru predugo, jer ne znaš hoćeš 
li na smrti imati vremena pobuditi pravo poka¬ 
janje. 

Mnogi su se obratili na pomisao da će naskoro 
reći grobnom truležu “ti si moj otac”, i crvima 
“vi ste moje sestre”. 

Brzo će ti udoban i bujan život omrziti, ako 
promotriš kako će se naskoro tvoje tijelo, u 
tamnom grobu, raspadati u trulosti i neugo¬ 
dnom zaudaranju truleži. 

Tad će te zaboraviti svi oni s kojima si živio u 
grijesima i griješnim veseljima, i izbjegavat će 
tvoje mrtvo tijelo. 

Samo malo njih će tvoju lješinu k grobu isprati¬ 
ti; malo njih će tvoju dušu u nebu pomoći. Pa i 
oni će te zaboraviti, radi kojih si spas svoje duše 
zanemarivao, da im što veće blago ostaviš. 

Ništa ne promišljaj ozbiljnije nego da se tvoj put 
sve više vječnosti približava i da se više nikad 
nećeš povratiti. 

To je za svakoga dobra misao, napose za one 
kojima su zemaljska dobra najviše srcu prirasla. 

Svjetski čovjek ne shvaća to baš kako treba; on 
postaje žalosniji kad promisli na snut. 

Ali šta mu koristi, ako sve poduzima, samo da 
izbriše pomisao na smrt? On isto umire i prije 
nego misli. 

Moj sinko, misli često na smrt, dok si još pri svi¬ 
jesti; oboružaj se nevinošću i dobrim djelima. 
Ako si griješnik čini pokoru. 

Ako smrt ne oklijeva zašto da ti oklijevaš? Teško 
tebi, ako te prestigne, i iznenadi, dok budeš s 
ispraznostima ovog svijeta zabavljen! 

Nastoj se tako vladati i biti takav kao što bi želio 
da budeš na smrtnom času. Ispuni sada ono što 
želiš da bi onda imao. 

Kako je blažena smrt dobrih, a žalostan svršetak 
opakih! 

Oba načina smrti - dobrih kao i opakih - vidjela 
sam na brdu Kalvariji, i dao Bog da se to više ne 
ponovi, što se nažalost tako često ponavlja. 
Slijedi moje kreposti i poslušaj u tom moj savjet; 
i nećeš se bojati smrti. 

K tebi ću doći i bit ću ti u pomoći želiš li biti 
moj sluga i budeš li me slušao. 

Ja ću ti pomoći u velikoj pogibelji smrti, tješit ću 
te u danu, u koji svi bježe od tebe, kada umiruć 
zaklopiš svoje oči. 

Tada ćeš upoznati, što znači, mene nazivati 

majkom dobrog ufanja. Ja te neću zapustiti, ali - 
Slijedi me! 


bž. Wo<j/cwlje 

Pobožnost prema svetom Josipu - popu¬ 
njene Marijine službe. 

Ja sam srdačno ljubila svetog Josipa, kojeg su 
mi volja Božja i moji stariji za zaručnika odredili. 
Nije tu bilo ništa tjelesnog, već sve duhovno; ali 
ipak smo se vjenčali; da čistoću i djevičanstvo k 
najvišoj pobjedi privedemo. 

Nikad se do tada nije vidjelo takovo djevičan¬ 
sko vjenčanje; jer bijaše od Božje Providnosti 
određeno. 

Bog je dakle tako odredio da moja čast ostane 
neokaljana, jer sam morala postati Majkom Sina 
Božjega, za to mi dade sv. Josipa za zaštitnika i 
zaručnika. 

Oboje življasmo poput ljiljana, koji su uvjek bez 
ljage, te kao što medu nama uvijek vladaše 
prava svetost, tako sačuvasmo medu nama 
nepromijenjeno i neokaljano djevičanstvo. 

Sv. Josip mi je ostao vjeran do smrti, iako me 
mišljaše napustiti, kad sam svog Isusa pod 
srcem nosila. Time je on htio moju čast sačuvati. 
Tad još nije znao da imam postati Majkom 

Božjom; ali naskoro mu je to Anđeo Božji objavio. 
Vjerno me je pratio u Egipat, i stalno kod mene 
u Nazaretu stanovao. 

Prije toga bijaše sa mnom u štalici kod 
Betlehema, i zajedno se puni veselja klanjasmo 
Spasitelju svijeta. 

On se je brinuo za životne potrebe, radom svo¬ 
jih ruku i u znoju svoga lica. Sve je sile upotre- 
bio da uzdrži mene i Božansko Dijete, kojemu 
je bio hranitelj. 

Bio je vrlo krepostan, i posjedovao je sve, što 
pripada jednom svecu. 

Poniznost, čistoća i blagost, skoro su ga meni 
ravnom učinile, i u svemu mi bijaše vrlo sličan. 
Ako promatraš njegovu smrt, to ćeš uvidjeti da 
je bila sretna i slatka. 

Sve dok nije s najvećom utjehom duh ispustio, 
bijasmo uz njega, Moj Sin i ja. 

Vlastitim rukama sam mu obrisala smrtni znoj, a 
moj Isus mu je kod njegovog blagog preminuća 
zaklopio oči. 

Sada živi s nama u vječnom blaženstvu, a 
onima, koji ga štuju, podjeljuje raznovrsne 
milosti i utjehe. 

O moj sinko, kad bi ti mogao vidjeti Njegovo 
prijestolje u nebu! Uzvišen je nad mnoštvo sve¬ 
taca i Anđela. 

Ako ga nastojiš u pobožnosti častiti, bit će ti 
obrana u životu i utjeha na smrti. 

Reci često: “Isuse, Marijo, Josipe, dajte mi 
milost, da dočekam dobru smrt, a u smrtnom 
času udijelite mi vašu moćnu pomoć.” 

Ako me želiš savršeno ljubiti, to obožavaj i vjer¬ 
no časti Josipa, mog svetog zaručnika i zaštitnika.- 
Slijedi me! 

